title: Mastichochória

text: Mastichochória (; virallisesti Δημοτική Ενότητα Μαστιχοχωρίων, "Dimotikí Enótita Mastichochoríon") on yksi Chíoksen kunnan kunnallisyksiköistä ja entinen itsenäinen Kreikan kunta. Se sijaitsee Chíoksen saarella, Chíoksen alueyksikössä Pohjois-Egean saarten alueella. Kunnallisyksikön väkiluku on 3 672 (vuonna 2011).


title: Mastichochória

text: Mastichochória käsittää Chíoksen etelä- ja lounaisosan. Kunnallisyksikön nimi tarkoittaa "Mastiksikyliä", mikä viittaa Chíoksen tunnetun mastiksipistaasin viljelyyn alueella. Mastichochória oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Chíoksen kuntaan yhdessä Ágios Mináksen, Amanín, Ionían, Kampóchoran, Kardámylan ja Omiroúpolin kanssa, jolloin se muuttui uuden kunnan kunnallisyksiköksi.


title: Mastichochória

text: Mastichochórian kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Riku Säärelä

text: Riku Säärelä (s. 14. syyskuuta 1990) on suomalainen futsalpelaaja, joka edustaa Futsal-liigassa pelaavia Tervareita. Hän debytoi liigassa kaudella 2012-2013. Kaudella 2013-14 Säärelä voitti Tervareiden kanssa liigassa hopeaa, häviten finaaleissa Ilves FS:lle.


title: Riku Säärelä

text: Säärelä on pelannut myös Suomen futsalmaajoukkueessa. Hän debytoi siinä vuonna 2013. Säärelä on pelannut maajoukkueessa kuusi ottelua ilman maaleja. Hän on 170 senttimetriä pitkä ja painaa 65 kilogrammaa.


title: Omiroúpoli

text: Omiroúpoli (; virallisesti Δημοτική Ενότητα Ομηρούπολης, "Dimotikí Enótita Omiroúpolis") on yksi Chíoksen kunnan kunnallisyksiköistä ja entinen itsenäinen Kreikan kunta. Se sijaitsee Chíoksen saarella, Chíoksen alueyksikössä Pohjois-Egean saarten alueella. Kunnallisyksikön väkiluku on 7 527 (vuonna 2011).


title: Omiroúpoli

text: Omiroúpoli käsittää alueen Chíoksen keskiosissa. Kunnallisyksikön nimi tarkoittaa ”Homeroksen kaupunkia” – Chíos on antiikin ajoista lähtien esittänyt itseään yhdeksi mahdolliseksi Homeroksen kotipaikaksi. Omiroúpoli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Chíoksen kuntaan yhdessä Ágios Mináksen, Amanín, Ionían, Kampóchoran, Kardámylan ja Mastichochórian kanssa, jolloin se muuttui uuden kunnan kunnallisyksiköksi.


title: Omiroúpoli

text: Omiroúpolin alueella sijaitsee bysanttilaisaikainen Néa Monín luostari, joka kuuluu Unescon maailmanperintöluetteloon.


title: Omiroúpoli

text: Omiroúpolin kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Thymianá

text: Thymianá () on Kreikan kylä, joka sijaitsee Chíoksen saarella ja kuuluu Chíoksen kuntaan, Chíoksen alueyksikköön ja Pohjois-Egean saarten alueeseen. Se kuului aiemmin Ágios Mináksen kuntaan ja vuodesta 2011 lähtien Chíoksen kunnan Ágios Mináksen kunnallisyksikköön. Kylän väkiluku on 1 566 (vuonna 2011).


title: Thymianá

text: Thymianá sijaitsee Chíoksen itäosassa noin seitsemän kilometriä saaren pääkaupungista Chíoksesta etelään. Se on saaren kolmanneksi suurin asutus pääkaupungin ja Vrontádoksen kaupungin jälkeen. Thymianá muodostaa laajemman kyläyhdyskunnan (Δημοτική Κοινότητα Θυμιανών, "Dimotikí Koinótita Thymianón"), johon kuuluvat varsinaisen Thymianán kylän lisäksi Agía Ermióni, Karfás, Kerameía, Lefkoniá, Moní Agíou Konstantínou Fragkovouníou ja Pláka. Koko yhdyskunnan väkiluku on 2 606.


title: Thymianá

text: Kylän aiempi nimi oli Efthymianá (Ευθυμιανά), mikä viittaa sen kivilouhoksiin. Monet kylän rakennukset, mukaan lukien suuri Pyhän Eustratioksen (Ágios Efstrátios) kirkko, on rakennettu alueen omasta kivilajista.


title: Vrontádos

text: Vrontádos () on Kreikan kaupunki, joka sijaitsee Chíoksen saarella ja kuuluu Chíoksen kuntaan, Chíoksen alueyksikköön ja Pohjois-Egean saarten alueeseen. Se kuului aiemmin Omiroúpolin kuntaan ja vuodesta 2011 lähtien Chíoksen kunnan Omiroúpolin kunnallisyksikköön. Kaupungin väkiluku on 5 323 (vuonna 2011).


title: Vrontádos

text: Vrontádos sijaitsee Chíoksen itärannikolla noin neljä kilometriä saaren pääkaupungista Chíoksesta pohjoiseen. Se on saaren toiseksi suurin asutus pääkaupungin jälkeen. Nykyisin se on käytännössä Chíoksen kaupungin esikaupunki. Kaupungin nimi viittaa läheisten vuorten ukkoseen. Vrontádos muodostaa laajemman kaupunkiyhdyskunnan (Δημοτική Κοινότητα Βροντάδου, "Dimotikí Koinótita Vrontádou"), johon kuuluvat varsinaisen Vrontádoksen kaupungin lisäksi Aípoksen kylä sekä luostarit Moní Agíou Stefánou ja Moní Myrsinidíou. Koko yhdyskunnan väkiluku on 5 332.


title: Vrontádos

text: Kaupunki tunnetaan erityisesti ilotulitusrakettisodasta, joka käydään joka pääsiäinen kaupungin kahden kirkon, Ágios Márkos ja Panagía Erythianí, joukkueiden välillä.


title: Tarzan ja kultaleijona

text: Tarzan ja kultaleijona () on Edgar Rice Burroughsin Tarzan-sarjan yhdeksäs teos, jonka alkuperäinen englanninkielinen painos julkaistiin 1923. Suomen kielellä teos julkaistiin 1925. Kirjan pohjalta tehtiin 1927 elokuva "Tarzan and the Golden Lion".


title: Tarzan ja kultaleijona

text: Tarzan on paluumatkalla kotiin löydettyään edellisessä kirjassa perheenjäsenensä Janen ja Korakin. Matkalla he törmäävät orpoon leijonanpentuun, jonka he päättävät ottaa mukaansa. Waziri-heimon ansiosta Tarzanin talo on jälleen pystyssä saksalaisten tuhottua sen aikaisemmin. Pihallaan Tarzan kasvattaa leijonasta, Jad-bal-jasta, mustaharjaisen kultaleijonan.


title: Tarzan ja kultaleijona

text: Tarzan huumataan ja joutuu vankina Opariin. Siellä ylipapitar La toimii vastoin kansansa tahtoa ja pelastaa Tarzanin. Heidän täytyy kuitenkin paeta alempien pakanapappien vihaa ja La opastaa Tarzanin Timanttilaaksoon, joka on gorillojen valtakuntaa. Hyväksi onneksi Jad-bal-ja seuraa heitä. Valitettavasti Esteban Miranda, joka aina on halunnut löytää Oparin, lähtee seuraamaan leijonaa.


title: Vihterpalun kartano

text: Vihterpalun kartano on virolainen kartano, joka sijaitsee 65 kilometrin päässä Tallinnasta.


title: Vihterpalun kartano

text: Vihterpalun kartanossa on 19 huonetta, joista jokainen on yksilöllinen. Kartanosta löytyy juhlasali, kaksi seminaaritilaa, baari sekä sikarihuone. Kartanon entisen tallin raunioille on rakennettu erillinen siipirakennus, jossa on 12 huonetta sekä saunaosasto.


title: Vihterpalun kartano

text: Kuningas Kustaa II Adolf lahjoitti Padisen Vihterpalun tilukset Thomas Rammille vuonna 1662. Pari vuotta myöhemmin kuningas antoi Rammille aatelistittelin ja läänitti Vihterpalun kartanon von Rammille. Vihterpalun tilukset pysyivät von Rammin suvulla vuoteen 1919, kunnes maat takavarikoitiin omaisuuden valtiollistamisen yhteydessä.


title: Vihterpalun kartano

text: Kun Viron itsenäisyys palautui vuonna 1992, kartano luovutettiin takaisin Rammin suvulle. Tilan heikon kunnon vuoksi Rammin suku lahjoitti tilan Viron valtiolle. Vihterpalun tila myytiin huutokaupassa Norjalaisille liikemiehille vuonna 1994, jotka halusivat kunnostaa paikan. Valitettavasti liikemiehet matkasivat kotiin Estonia matkustaja-aluksella, joka upposi 28. syyskuuta 1994. Liikemiehet eivät selviytyneet onnettomuudesta.


title: Vihterpalun kartano

text: Monien sattumien kautta kartanon löysi suomalainen liikemies Timo Lemberg, joka kunnosti kartanon nykyiseen tilaansa moderniksi juhla- ja kokouskeskukseksi.


title: Sigmafunktio

text: Sigmafunktio on matematiikan lukuteorian alaan liittyvä aritmeettinen funktio. Sigmafunktio laskee luvun jakajilla. Funktiota merkitään formula_1.


title: Skutskärs IF BK

text: Skutskärs IF Bandyklubb Skutskärin Älvkarlebyn kunnasta Uplannissa. Seura aloitti jääpalloilun 1919. Jääpallojaosto itsenäistyi emäseura Skutskär IF:stä 1989, jolloin jääpallo ja jalkapallo muodostivat omat seuransa – jääpallo nimellä Skutskärs IF BK eli Bandyklubb.


title: Skutskärs IF BK

text: Skutskärs IF:n jääpalloilijat pelasivat Ruotsin 1920-luvun pääsarjassa 1. Divisioonassa. Seura pelasi finaalissa keväällä 1937. Seuraavan kerran seura oli finaalissa keväällä 1942, mutta koki jälleen tappion. Keväällä 1944 sitten vihdoin Skutskärs IF saavutti Ruotsin mestaruuden voittamalla Västerås SK:n 2-1. Seura pelasi sen jälkeen edelleen pääsarjassa, mutta putosi kauden 1949 jälkeen pääsarjasta, mutta palasi 1952 takaisin 1. Divisioonaan. Toisen kerran Skutskärs IF saavutti mestaruuden keväällä 1959, jolloin se voitti jälleen Västerås SK:n Tukholman olympiastadionilla käydyssä loppuottelussa 28 848 katselijan edessä maalein 1-0. Vuoden 1964 finaalissa se sai vastaansa Broberg IF:n pelaten ensin tasan 1-1 ja häviten sitten 4-1. Seurankehityksen kannalta oli tärkeää vuonna 1961 rakennettu Skutskärsin urheilupuiston tekojäärata, joka oli kolmas Ruotsissa.


title: Skutskärs IF BK

text: Vuoden 1964 jälkeen seura ei enää ole ollut mestaruusfinaaleissa. Keväällä 1969 seura putosi pääsarjasta, mutta palasi kaudeksi 1976–77 takaisin pääsarjaan. Sen jälkeen Skutskärs IF on ollut lähinnä toiseksi ja kolmanneksi korkeimmalla sarjatasolla. Kaikkiaan Skutskärs IF:n jääpalloilu on ollut 41 kautta Ruotsin pääsarjassa. 2010-luvulla Skutskärs IF:n jääpallolla on ollut kenttävaikeuksia, koska vanha 1960-luvulla rakennettu tekojää jouduttiin purkamaan, ja uutta ei saatu tilalle ennen vuotta 2013., Seura pelaa jäättömän kauden evakossa Sandvikenin Göransson Areenalla, ja siirtyy talvikaudella kotikentälleen luonnonjäälle. Jääpallohalli on siis toiveena. Kaudeksi 2013–2014 seura on noussut toiseksi korkeimmalla sarjatasolla eli Allsvenskanin Pohjoislohkossa.


title: Skutskärs IF BK

text: Skutskärs IF on ollut useiden tunnettujen ruotsalaisten jääpallon maajoukkuepelaajien kasvattajaseura. Tunnettuja nimiä ovat olleet Bosse Nilsson, Stefan Åkerlind, Anders Östling ja Magnus Muhrén – näistä kolme viimeistä maailmanmestareita.


title: Skutskärs IF BK

text: Saavutuksia Ruotsin pääsarjassa


title: Pat Quinn

text: John Brian Patrick Quinn (29. tammikuuta 1943 Hamilton – 23. marraskuuta 2014 Vancouver) oli kanadalainen jääkiekkoilija ja jääkiekkovalmentaja. Quinn oli palkittu myös Officer of Order of Canada (O.C.) kunniamerkillä.


title: Aapeli Saarisalon Uuden testamentin suomennos

text: Uusi testamentti ilmestyi Aapeli Saarisalon suomentamana Uuden testamentin versiona ensin kahdessa osassa 1968 ja 1969 ja myöhemmin yhtenä niteenä useana korjattuna painoksena. Saarisalo on pyrkinyt tekemään käännöksestä sanatarkemman kuin viralliset suomenkieliset raamatunkäännökset. Siinä jakeet on erotettu vinoviivoin. Teksti on jaettu kappaleiksi. Joka viidennen jakeen järjestysluku on painettu tekstin sivuun. Kohdat, jotka Uusi testamentti esittää suoraan Jeesuksen puheena, on lihavoitu, mutta kohtia, joissa joku toinen lainaa Jeesuksen puhetta, ei ole lihavoitu. Sanat, joille ei ole sanatarkasti vastinetta alkutekstissä, on kursivoitu. Väliotsikoita eikä lukujen otsikkotiivistelmiä ei ole. Tekstin alaviitteinä olevissa suppeahkoissa selityksissä on tuotu tekstin ymmärtämiseen välttämättömiä, itämaista taustaa kuvaavia asioita. Sanan "evankeliumi" asemesta käytetään sanaa "evankelio". Osa henkilönnimistä on paremmin suomen kielen mukaisessa asussa kuin virallisissa raamatunkäännöksissä, mm. apostoli Andreaan nimi on muodossa Antero ja apostoli Jaakobin nimi muodossa Jaako.


text: Teoksen ensimmäinen painos ilmestyi kahtena niteenä: "Neljä evankeliota: (Matteus, Markus, Luukas, Johannes)" (1968) ja "Apostolien tekoja ja kirjeitä" (1969). Toinen, uusittu painos ilmestyi 1969 ja kolmas, uusittu painos 1978. Neljäs uusittu ja korjattu painos ilmestyi 1991. Suomennoksen eri painokset on julkaissut Vapaa evankeliumisäätiö.


title: Aapo Korkeaoja

text: Aapo Kustaa Korkeaoja (s. 1978 Kokemäki) on suomalainen performanssitaiteilija, kuraattori, opettaja ja maanviljelijä. Hän on valmistunut maisteriksi Taideteollisesta Korkeakoulusta ja aikaisemmin opiskellut Turun taideakatemiassa. Korkeaoja on toiminut vuodesta 2010 alkaen esitystaiteen vastaavana opettajana Kankaanpään taidekoulussa, Satakunnan Ammattikorkeakoulussa.


title: Aapo Korkeaoja

text: Korkeaoja on perustanut vuonna 2003 performanssitaiteeseen keskittyneen Fluxee- klubin, joka toimi vuoteen 2013 asti. Turun Manillassa sijaitsevassa Tehdas teatterissa toimineessa Fluxeessa vieraili 40 klubin aikana yli 200 taiteilijaa ja taiteilijaryhmää. Fluxeesta on julkaistu Fluxee performance decade- kirja, jossa käsitellään 2000-luvun taideilmiötä Suomessa. Korkeaoja on kuratoinut kokeellista taidetta 2001 ja 2002 järestetyille Koneisto-festivaaleilla ja kesällä 2014 Aapo Korkeaojan kotitilan pelloilla Kokemäen Korkeaojalla järjestettiin ympäristö- ja tilataidenäyttely Käsitekesä.sekä Immaterial-performanssifestivaali.


title: Aapo Korkeaoja

text: Korkeaoja on Presentaatio performanssi- ja esitystaiteen tiedotuskeskus ry:n ja Esitystaiteen keskus ry:n perustajajäsen ja toiminut lisäksi Muu ry:n hallituksessa. Presentaatio on vaikuttanut suomalaisen performanssi- ja esitystaiteen asemaan monipuolisesti, mm. julkaisemalla adressin oman toimikunnan saamiseksi Taiteen keskustoimikuntaan. Korkeaoja on toiminut alansa edustajana mm. esittävän taiteen vapaan kentän tilaa kartoittaneessa opetus- ja Kulttuuriministeriön työryhmässä, joka julkaisi mietintönsä 2011.


title: Aapo Korkeaoja

text: Aapo Korkeaojalle on myönnetty vuonna 2011 Satakunnan taidetoimikunnan Luomunan kuoret- taidepalkinto ja vuonna 2006 Kokemäen kaupungin kulttuuripalkinto. Korkeaojan kuratoima Käsitekesä voitti TAIKE Lounais-Suomen myöntämän kulttuuripalkinnon 2014.


title: Aapo Korkeaoja

text: Vuonna 2008 Korkeaoja oli julkisuudessa performanssillaan "Uusi itsenäisyysjulistus", jonka hän esitti Helsingissä Mannerheimin ratsastajapatsaalla. Korkeaoja sai myöhemmin sakot luvattoman esityksen järjestämisestä julkisella paikalla. Kyseessä oli tiettävästi ensimmäinen kerta, kun joku kiipesi 11,7 metriä korkealle patsaalle.


title: Aapo Korkeaoja

text: Aapo Korkeaojan isä on entinen kansanedustaja ja ministeri Juha Korkeaoja.


title: Lapsista raportointi

text: Lapsilla (alle 18-vuotiailla) on suurempi yksityisyyden suoja kuin aikuisilla. Suomen Journalistiliiton laatimien journalistin ohjeiden (JO) lisäksi viestimien tulisi lapsista raportoidessa huomioida YK:n lapsen oikeuksien sopimuksessa määritellyt oikeudet. Monilla lehtitaloilla on lisäksi omat eettiset ohjeistukset lapsista raportoimiseen. Lapsen oikeuksien sopimuksen ja journalistien eettisten ohjeiden mukaan viestimillä on vastuu arvioida haastattelun, kuvaamisen tai materiaalien julkaisun vaikutukset lapseen ja tarvittaessa suojella lasta riippumatta siitä, missä päin maailmaa lapsi elää.


title: Lapsista raportointi

text: Journalistin ohjeet ohjeistaa aina noudattamaan erityistä varovaisuutta, kun käsitellään alaikäisiä koskevia asioita (JO 30). Kun on olemassa riski lapsen joutumisesta rangaistuksi tai vahingoitetuksi, lapsen henkilöllisyys on peitettävä sekä kuvasta että tekstistä (JO 31, 32, 33, 34).


title: Lapsista raportointi

text: Lapsen oikeuksien sopimuksen mukaan lapsilla on oikeus ilmaista mielipiteensä ja osallistua ikänsä ja kehitystasonsa mukaisesti itseään koskevien asioiden käsittelyyn. Samalla sopimus takaa lapsille oikeuden yksityisyyteen ja luottamuksellisuuteen. Lisäksi sopimus takaa lapselle oikeuden tulla suojelluksi leimautumiselta, vahingolta ja rangaistukselta sekä mahdollisuudelta joutua vahingoitetuksi tai rangaistuksi.


title: Lohjan Teatteri

text: Lohjan teatteri on Lohjan keskustassa sijaitseva, 100-vuotias puoliammatillinen harrastajateatteri, jossa on neljä palkattua työntekijää. Lohjan teatteri tuottaa vuodessa 3-4 uutta ensi-iltaa. Lohjan teatterissa on vuodesta 2004 lähtien ollut johtaja-ohjaajana Sari Niinikoski. Lavastajana vuodesta 2014 lähtien on toiminut Jyrki Kakko. Puvustajana toimii Kati Heikkinen. Lohjan teatterin sihteeri on Inkeri Paananen.


title: Campo de’ Fiori

text: Campo de’ Fiori on Rooman Parionen kaupunginosassa sijaitseva aukio, joka on tunnettu vilkkaasta torikaupasta ja yöelämästä. Se on myös yksi harvoista aukioista Roomassa, jonka laidalla ei ole kirkkoja. Keskiajalla sitä käytettiin pahamaineisena teloituspaikkana, mistä muistona sen keskellä on harhaoppisuudesta kuolemaantuomitun Giordano Brunon pronssipatsas.


title: Campo de’ Fiori

text:
Antiikin aikana Campo de’ Fiorin tuntumassa oli keisari Pompeiuksen rakentama teatteri, jonka yhteydessä toimi Venus Victrixin temppeli. Teatterin ja Tiberjoen välinen maakaistale oli tyhjää joutomaata joen tulvimisriskin vuoksi. Paikalla oli vielä 1400-luvun alussa villiintynyt niitty, josta aukion ’kukkaketoa’ tarkoittavan nimen on arveltu johtuvan. Toisaalta nimen on ajateltu viittaavaan Pompeiuksen Flora-nimiseen rakastajattareen.
Campo de’ Fiori alkoi saada nykyisen muotonsa 1400-luvulla. Ensimmäisenä sen laidalle rakennettiin Pyhän Birgitan kirkko, joka nykyään sijaitsee Piazza Farnesen puolella katujärjestelyjen sittemmin muututtua. Paavi Calixtus III uudisti koko alueen asemakaavan ja päällysti aukion kivillä 1456. Kivetyksestä huolimatta nimi "campo" (’aukea’ tai ’nurmikko’) jäi eikä sitä koskaan korvattu "piazzalla". Vuonna 1473 paavi Sixtus IV rakennutti Ponte Siston sillan, joka yhdisti kaupunginosan Trastevereen Tiberjoen vastarannalla vilkastaen sen elämää. Näihin aikoihin valmistuivat myös monet alueen hienoimmista palatseista, kuten Palazzo della Cancelleria ja Palazzo Pio (ent. Palazzo Orsini), joka rakennettiin Venuksen temppelin raunioille. Aukiota ympäröivien rakennusten julkisivut ovat epäyhtenäiset, sillä niiden rakentamista ei säädelty asetuksilla – toisin kuin monilla muilla Rooman aukioilla.


title: Campo de’ Fiori

text:
Uudistusten jälkeen Campo de’ Fiorista tuli nopeasti tärkeä näyttäytymispaikka kardinaaleille, suurlähettiläille ja muille merkkihenkilöille. Aukiolla järjestettiin hevosmarkkinat maanantaisin ja lauantaisin, ja sen lähikaduille perustettiin majataloja ja käsityöläisten verstaita. Vähitellen koko alueesta kehittyi merkittävä liike- ja kulttuurielämän keskus. Jopa paavi Aleksanteri VI:n rakastajatar Vannozza Cattanei piti kahta majataloa aukion laidalla.
Campo de’ Fiorin historiassa on myös synkempi puolensa: sitä käytettiin satojen vuosien ajan rikollisten ja harhaoppisten rangaistuspaikkana. Aukiolla oli hirsipuu, jota tosin käytettiin enemmän rikollisten häpäisemiseen kuin teloittamiseen: uhri ripustettiin hirsipuuhun köyden varassa ja häntä hilattiin väkipyörällä ylös ja alas. Hirsipuu on kadonnut aukiolta aikoja sitten, mutta Campo de’ Fiorin ja Piazza Farnesen yhdistävä katu on edelleen nimeltään "Via della Corda" (Köysikatu). Yksi kuuluisimmista aukiolla teloitetuista oli italialainen filosofi Giordano Bruno, jonka inkvisitio poltti roviolla harhaoppisuudesta 17. helmikuuta 1600.


title: Campo de’ Fiori

text: Campo de’ Fioria laajennettiin vuonna 1858 purkamalla rakennuksia sen länsireunalta. Hevosmarkkinat lakkautettiin 1869 ja niiden tilalle siirrettiin hedelmä- ja vihannestori Piazza Navonalta. Aukiolla käydään yhä torikauppaa aamupäivisin paitsi sunnuntaina ja myynnissä on kasvisten lisäksi kalaa, lihaa, kukkia ja mausteita. Iltaisin aukio muuttuu vilkkaaksi yöelämän keskukseksi, kun lähistön ravintolat ja yökerhot avaavat ovensa.


title: Campo de’ Fiori

text: Aukion keskellä on Ettore Ferrarin valama Giordano Brunon pronssipatsas, joka pystytettiin vuonna 1889 Brunon teloituspaikalle. Patsaan kasvot ovat kääntyneenä kohti Vatikaania ja sen jalustassa on kahdeksan kohokuvaa, jotka esittävät muita harhaoppisuudesta tuomittuja, kuten Jan Husia ja John Wycliffea. Italian vapaa-ajattelijat järjestävät muistomerkin luona joka vuosi muistotilaisuuden, johon osallistuu myös Rooman kaupunginjohtaja.


title: Campo de’ Fiori

text: Vuonna 1590 Campo de’ Fiorille pystytettiin Giacomo della Portan veistämä suihkulähde, joka sai vetensä antiikinaikaisesta Acqua Vergine -akveduktista. Suihkulähdettä alettiin kutsua "Fontana della Terrinaksi", koska se muistutti terriiniä, kannellista liemikulhoa. Se purettiin Giordano Brunon patsaan tieltä mutta siitä tehtiin kopio aukion länsipäähän 1898, tosin tällä kertaa ilman ’liemikulhon’ kantta. Alkuperäinen suihkulähde pystytettiin lähistöllä sijaitsevan Santa Maria in Vallicellan kirkon eteen 1925.


title: Campo de’ Fiori

text: Italialainen Mario Bonnard ohjasi vuonna 1943 aukion elämästä kertovan elokuvan, jonka pääosia näyttelivät Anna Magnani ja Peppino De Filippo.


title: Emy Storm

text: Emy Storm (synt. Emmy Karolina Storm, 20. toukokuuta 1925 Alfta, Hälsingland, Ruotsi – 24. marraskuuta 2014 Malmö) oli ruotsalainen näyttelijä, joka tunnettiin erityisesti roolistaan Vaahteramäen Eemeli -elokuvien Alma-äitinä.


title: Emy Storm

text: Emmy Karolina Storm varttui metsätyöläisperheessä ja muutti Tukholmaan viisitoistavuotiaana. Hän työskenteli aluksi kotiapulaisena ja tarjoilijana. NK:n johtaja Ragnar Sachs löysi näyttelemisestä jo pitkään kiinnostuneen Stormin illanvietosta, jossa tämä oli viihdyttämässä illallisyleisöä.


title: Emy Storm

text: Sachs auttoi Stormin ensimmäiseen työpaikkaansa Gösta Terserusin studiolla Munkbronissa. Hän sai vuonna 1950 pienen roolin Ingmar Bergmanin "Tolvskillingsoperanissa" Intima Teaternissa. Tätä ennen hän oli jo esiintynyt pikkurooleissa muun muassa elokuvissa "Juhlapäivälliset" (1948) ja "Anderssonskans Kalle" (1950). Storm jatkoi vuosina 1951-1953 teatteriopintoja Kuninkaallisen draamateatterin oppilaskoulussa, josta hänet kiinnitettiin Riksteaterniin ja myöhemmin vuonna 1956 Norrköping-Lnköpingin kaupunginteatteriin. Esiinnyttyään jonkin aikaa Dramatenilla hän siirtyi vuonna 1962 Malmön kaupunginteatteriin, jossa hän pysyi aina vuoteen 1983 saakka.


title: Emy Storm

text: Stormia on kutsuttu ruotsalaisen teatterin "mesta morsaksi", ja hän sai omien sanojensakin mukaan heti kypsiä naishahmoja kuvaavia rooleja. Tärkeimpinä rooleinaan hän on itse pitänyt Federico García Lorcan näytelmiä. Elokuva- ja televisioyleisö tuntee hänet puolestaan parhailleen äitirooleistaan elokuvissa "Korppikortteli" (1963), Vaahteramäen Eemeli -elokuvasarjassa 1970-luvulla sekä "Hedebyborna"-televisiosarjassa vuosina 1978, 1980 ja 1982. Storm on myös toiminut yhdistyselämässä Kulturarbetarnas Socialdemokratiska föreningissaissa. Hänet palkittiin vuonna 1979 Kvällspostenin Thalia-palkinnolla ja vuonna 1997 Teaterförbundetin Gösta Ekman -stipendillä.


title: Emy Storm

text: Storm oli avioliitossa näyttelijä Göte Fyhringin kanssa vuodesta 1951 aina kuolemaansa saakka. Hän menehtyi 89-vuotiaana aivoverenvuotoon hoivakodissa Malmössä.


title: Walesin kansallisooppera

text: Walesin kansallisooppera () on Cardiffissa, Walesissa toimiva oopperayhtiö, joka perustettiin 1940-luvulla. Ensimmäinen sen pitämä esitys oli "Pajatson" ja "Cavalleria rusticanan" kaksoisnäytös huhtikuussa 1946. Alusta asti Walesin kansallisooppera on houkutellut maailman suurimpia oopperalaulajia, ja moni nuori laulaja on myös aloittanut kansainvälisen uransa sieltä. Oopperan taiteelliseksi johtajaksi tuli vuonna 2011 David Pountney. Oopperan yhteydessä toimivat 40-ääninen kuoro ja 55-henkinen orkesteri. Yhtiö pitää esityksiä yli 120 000:lle ihmiselle vuosittain Walesin ja Englannin kaupungeissa.


title: Van Schootenin lause

text: Euklidisessa geometriassa van Schootenin lause on tasasivuista kolmiota ja sen ympäri piirrettyä ympyrää koskeva lause. Lause kuuluu seuraavasti: Olkoon formula_1 tasasivuinen kolmio ja formula_2 sen ympäri piirretty ympyrä. Tällöin mielivaltaiselle formula_2:n kehän pisteelle formula_4 pätee, että janoista formula_5 ja formula_6 kahden lyhyemmän janan pituuden summa on pisimmän janan pituuden summa. Lauseen todistus on annettu MAOL ry:n lukion matematiikkakilpailun vuoden 2014 mallivastauksissa. Bui Quang Tuan on yleistänyt lausetta seuraavasti: Olkoon formula_1 kolmio ja formula_8 sen ympäri piirretyn ympyrän kehän piste. Olkoot formula_9 ja formula_10 kolmion formula_1 sivut sekä formula_12 ja formula_13 etäisyydet formula_8:stä sivuille formula_15 ja formula_16. Tällöin osamääristä formula_17 ja formula_18 yksi on kahden muun summa.


title: LFO

text: LFO oli brittiläinen elektronisen musiikin yhtye, joka tunnetaan yhtenä brittiläisen teknomusiikin uranuurtajista. Yhtye tunnetaan ehkä parhaiten sen nimikappaleesta vuodelta 1990, joka nousi parhaimmillaan Britannian singlelistalla sijalle 12.


title: LFO

text: LFO:n perustivat Mark Bell ja Gez Varley. Varley jätti LFO:n vuonna 1996, minkä jälkeen LFO on muodostunut pelkästään Bellista.


title: LFO

text: Mark Bell menehtyi lokakuussa 2014, minkä seurauksena LFO:n toiminta päättyi.


title: Manilan sinfoniaorkesteri

text: Manilan sinfoniaorkesteri on Manilassa, Filippiineillä vuodesta 1926 toiminut sinfoniaorkesteri. Se on yksi Aasian vanhimmista orkestereista ja Filippiinien tämän hetken aktiivisin orkesteri. Sitä johtaa Arturo Molina. Sen kanssa esiintyneisiin kansainvälisiin vierailijoihin ovat kuuluneet kapellimestarit Christoph Poppen, Robert Ryker, Yaron Gottfried, Thanos Adamopoulos ja Aleksandr Vikulov sekä sopraano Claire Primrose, huilisti David Johnson, trumpetisti Manu Mellaerts ja pianisti Lydia Artymiw.


title: Manilan sinfoniaorkesteri

text: Manilan sinfoniaorkesteri on muun muassa levyttänyt Carl Orffin "Carmina Buranan". Se on esittänyt monien balettien ja oopperoiden tuotantoja, kuten "Coppélia", "Pähkinänsärkijä", "Ballet Manila" (Lisa Macuja-Elizalde), "Carmen" ja "Così fan tutte".


title: Beppe Wolgers

text: John Bertil "Beppe" Wolgers (10. marraskuuta 1928 Tukholma – 6. elokuuta 1986 Östersund) oli ruotsalainen kirjailija, runoilija, kääntäjä, sanoittaja, näyttelijä, viihdyttäjä ja taiteilija. Wolgers syntyi Tukholmassa. Hän sanoitti noin tuhat laulua ja erikoistui sanoittamaan ruotsiksi ulkomaisia sävelmiä kuten "Walkin' My Baby Back Home", "Waltz for Debby", "Dat Here", "Take Five", ja "Bachianas brasileiras" nro 5. Hän teki myös useita kirjoja ja elokuvia lapsille ja kuuluisan sarjan, jossa esitti hieman hullua hyvänyönsadun kertojaa lapsille Ruotsin televisiossa vuosina 1968-74 ja esitti Peppi Pitkätossun isää vuoden 1969 televisiosarjassa. Hän kuoli Östersundissa mahahaavaan.


title: Beppe Wolgers

text: http://www.sfi.se/sv/svensk-filmdatabas/Item/?type=PERSON&itemid=66805 (ruotsiksi)


title: Afrikansirohaukka

text: Afrikansirohaukka ("Chelictinia riocourii") on haukkojen heimon Chelictinia-sukuun kuuluva lintu. Sitä tavataan seuraavissa maissa: Benin, Burkina Faso, Kamerun, Keski-Afrikan tasavalta, Tšad, Norsunluurannikko, Djibouti, Etiopia, Gambia, Ghana, Kenia, Mali, Mauritania, Niger, Nigeria, Senegal, Somalia, Etelä-Sudan, Sudan, Togo, Uganda. Vaeltavana sitä tavataan myös Eritreassa, Liberiassa ja Jemenissä.


title: Afrikansirohaukka

text: Laji on elinvoimainen mutta kanta on pienenemässä kasvinsuojeluaineiden käytön vuoksi.


title: Afrikansirohaukka

text: Laji on levinnyt tropiikin alueelle kapeana kaistaleena leveyspiirien 15°N ja 8°N väliin. Satunnaisesti sitä tavataan Länsi-Afrikassa leveyspiirillä 19°N ja Keniassa leveyspiirillä 1°S. Se pesiin Sahelin vyöhykkeellä, ja Pohjois-Keniassa ja Ugandassa on pieni pysyvä populaatio. Se on muuttolintu, joskin pysyttelee pohjoisella pallonpuoliskolla. Se siirtyy etelämmäksi marraskuussa pesimäajan jälkeen kuivan kauden alkaessa ja palaa pohjoiseen sadekauden alkaessa helmikuussa.


title: Afrikansirohaukka

text: Laji elää kuivalla savannilla ja puoliaavikossa merenpinnan tasosta noin 500 metrin korkeuteen. Sen pääasiallista ravintoa ovat matelijat, esimerkiksi liskot ja käärmeet, hyönteiset ja hämähäkit ja satunnaisesti pienet jyrsijät. Se on laumaeläin ja kerääntyy ruohikkopalojen reunalle saalistamaan heinäsirkkoja ja karjan lähelle saalistamaan hyönteisiä.


title: Afrikansirohaukka

text: Laji rakentaa pieniä, halkaisijaltaan 30–40 cm:n kokoisia pesiä puihin usein lähelle suurempien petolintujen, kuten sihteerilinnun, pesiä ja toisinaan myös ihmisasutuksen lähelle. Pesintäaikaa on toukokuusta syyskuuhun mutta Senegalissa se pesii joulukuusta helmikuuhun ja Keniassa maaliskuusta heinäkuuhun sekä jälleen elokuusta eteenpäin.


title: De Broglie -veljesten obeliski

text: De Broglie -veljesten obeliski on Viipurissa Monrepos’n puistossa sijaitseva muistomerkki, joka on pystytetty vuonna 1827 Napoleonin sodissa kaatuneiden veljesten Auguste-César (1783–1805) ja Charles-François (1788–1813) de Broglien muistoksi. Obeliskin on suunnitellut englantilainen arkkitehti Charles Heathcote Tatham ja sen pystytti Monrepos’n kartanon omistaja paroni Paul Nicolay, jonka puoliso Alexandra Simplicia oli veljesten sisar. Kaikki kolme kuuluivat ranskalaiseen De Broglien aatelissukuun.


title: De Broglie -veljesten obeliski

text: Obeliski on tehty marmorista ja valmistettu Tukholmassa kuvanveistäjä Erik Gustaf Göthen ateljeessa. Jalustan neljällä sivulla oli alun perin marmorilaatat, joihin oli kaiverrettu omistuskirjoitukset veljeksille sekä Paul Nicolaylle ja keisari Aleksanteri I:lle. Ne ovat kuitenkin hävinneet, kuten myös jalustassa olleet kohokuvioiset kypärät. Kallio, jolle muistomerkki on pystytetty, tunnetaan Leukasin saaren mukaan nimellä Leukaksen kallio. Nimen antoi antiikin Kreikan runouden innoittamana kartanon edellinen omistaja Ludwig Heinrich von Nicolay, joka vuosina 1805–1806 pystytti paikalle Amorin temppelinä tunnetun rakennelman. Se purettiin huonokuntoisena pois obeliskin tieltä.


title: De Broglie -veljesten obeliski

text: De Broglien veljekset olivat Venäjän keisarillisen armeijaan kuuluneiden Preobrazenskin ja Semjonovskin kaartien rykmenttien palveluksessa osallistuen 1800-luvun alussa Napoléonia vastaan käytyihin sotiin. Auguste-César de Broglie kaatui Austerlitzin taistelussa 2. joulukuuta 1805 ja hänen nuorempi veljensä Charles-François de Broglie puolestaan 29. elokuuta 1813 Kulmin taistelussa. Molemmat olivat sotilasarvoltaan luutnantteja.


title: Johanna Tolonen

text: Johanna Tolonen (s. 27. kesäkuuta 1966) on Finlandia-talon toimitusjohtaja. Tolonen aloitti Finlandia-talon toimitusjohtajan tehtävät vuonna 2012. Tätä ennen hän on työskennellyt muun muassa Metsähallituksen erä- ja luontomatkailun liiketoiminnasta vastaavan Villin Pohjolan toimitusjohtajana, sekä Artikum-palvelu Oy:n toimitusjohtajana.


title: Johanna Tolonen

text: Koulutukseltaan Tolonen on kauppatieteiden maisteri. Hän on osallistunut muun muassa Finnish Trade Organization FINTRA:n koulutuksiin, ja Suomen puolustusvoimien valtakunnalliselle Maanpuolustuskurssille (MPK) v. 2013.


title: Redoutable-luokka (1931)

text: Redoutable-luokka oli Ranskan merivoimien sukellusveneluokka toisessa maailmansodassa (). Luokkaa kutsutaan myös 1500-tonnin sukellusveneiksi, jolloin ne jaetaan kahteen tai kolmeen alaluokkaan. Luokka osoittautui onnistuneeksi ollen luotettava ja merikelpoinen. Sillä oli myös riittävä toimintasäde ja aseistus. Luokan aluksia valmistettiin yhteensä 31, joten se oli Ranskan laivaston suurin yksittäinen sukellusveneluokka muodostaen kolmanneksen laivaston sotaan osallistuneista sukellusveneistä. Aluksista kaksi tuhoutui jo ennen toisen maailmansodan alkamista.


title: Redoutable-luokka (1931)

text: Luokka suunniteltiin toimimaan Atlantilla tiedustelu ja kaupanhäirintätehtävissä sekä siirtomaissa. Niiden suunnittelussa otettiin huomioon vuoden 1922 Washingtonin laivastosopimuksen ja vuoden 1930 Lontoon sopimuksen rajoitusten seuraukset laivastojen alusten kokoon ja määrään. Ensimmäiset kaksi alusta tilattiin 1924 ja seuraavana vuonna seitsemän. Vuosina 1926 ja 1927 tilattiin vielä kumpanakin viisi alusta. Vuosina 1929 ja 1930 tehtiin kumpanakin vielä tilaus kuudesta parannetusta aluksesta, joissa oli muun muassa voimakkaammat moottorit.


title: Redoutable-luokka (1931)

text: Alukset olivat kaksoisrunkoisia 92 metriä pitkiä, ja niiden suunnittelussa oli otettu huomioon sukellusnopeus ja toimintasäde. Niiden uppouma oli pinta-ajossa hieman alle 1 500 tonnia, mikä oli laivastosopimusten asettama yläraja. Niiden sukellussyvyydeksi oli asetettu 80 metriä, mutta jopa 120 metrin toimintasyvyyksiä on todettu. Sukellusnopeus oli 30-40 sekuntia. Toimintamatka oli sukelluksissa toimintamatka viiden solmun nopeudella 100 merimailia ja pinta-ajossa kymmenen solmun nopeudella 10 000 merimailia. Aluksen maksiminopeus oli pinta-ajossa 19-20 solmua ja sukelluksissa kymmenen solmua.


title: Redoutable-luokka (1931)

text: Aseistuksena oli yksitoista torpedoputkea, joista neljä keulassa, kolme keskilaivassa ja 3-4 perässä. Aluksella oli kolmetoista torpedoa. Perässä oli sekä 400 mm että 550 mm putket. Lisäksi aluksilla oli 100 millimetrin kansitykki ja yksi tai kaksi 13,2 millimetrin konekivääriä.


title: Redoutable-luokka (1931)

text: Eri valmistustelakoista johtuvien erojen lisäksi merkittävämpää oli dieselmoottoreiden kehitys tilausten välillä. Vuosina 1928-1929 tilatuissa aluksissa dieselmoottorit tuottivat 6000-7200 hevosvoimaa ja vuoden 1930 tilausten jopa 8600 hevosvoimaa. Sen seurauksena nopeus kasvoi 17 solmusta 20 solmuun.


title: Erityisherkkyys

text: Erityisherkkyydellä tarkoitetaan synnynnäistä, hermostollista ominaisuutta. Erityisherkkä ihminen reagoi tavallista herkemmin ulkoisiin ja sisäisiin ärsykkeisiin, sillä hermosto käsittelee aistien välittämää tietoa laajemmin ja syvällisemmin. Erityisherkkyys ei ole sairaus tai diagnoosi. Erityisherkkien ihmisten kokemukset omasta herkkyydestään vaihtelevat. Herkkyydestä voi olla sekä hyötyä että haittaa. Erityisen herkät ihmiset ovat usein luovia, intuitiivisia, pohdiskelevia ja tunnollisia. Toisaalta he kuormittuvat muita helpommin esimerkiksi kiireestä, melusta ja negatiivisesta ilmapiiristä.


title: Erityisherkkyys

text: Käsitteen "erityisherkkä" (highly sensitive person, HSP) on kehittänyt psykologian tohtori, psykoterapeutti Elaine Aron, joka on tutkinut erityisherkkyyttä 1990-luvulta alkaen. Ilmiötä voidaan kuvata myös termillä tunne- ja aistiherkkyys. Aronin mukaan noin 15–20 % ihmisistä on hermostoltaan erityisen herkkiä. Herkkyys ilmenee niin aikuisissa, kuin lapsissakin kaikissa kulttuureissa. Ainakin sadalla eläinlajilla on havaittu samankaltaista herkkyyttä.


title: Erityisherkkyys

text: Suomessa erityisherkkyys on vielä melko tuntematon käsite, laajemmin siitä on alettu puhua vasta vuosien 2013–2014 aikana. HSP - Suomen Erityisherkät ry -yhdistys perustettiin marraskuussa 2013. Sen tarkoituksena on erityisherkkyyttä koskevan tiedon ja ymmärryksen lisääminen Suomessa, sekä verkostojen luominen erityisherkille ihmisille.


title: Jarno Aaltonen

text: Jarno Aaltonen (s. 1. maaliskuuta 1977) on entinen suomalainen jalkapalloilija. Hän oli pelipaikaltaan hyökkääjä.


title: Jarno Aaltonen

text: Aaltonen pelasi urallaan Suomen kolmella korkeimmalla sarjatasolla edustaen Tampereen Pallo-Veikkoja (1994–1995, 2000), Toijalan Pallo-49:ää (1996), Tampereen Kisatovereita (1999), AC Täysosumaa (1999), AC Vantaata (2000) ja Tampereen Peli-Pojat-70:ää (2001–2002). Yhteensä hän pelasi Veikkausliigassa yhden ottelun ja Ykkösessä 12 ottelua. Aaltosen ainoa pääsarjaottelu oli 28. elokuuta 1994 pelattu Myllykosken Pallo -47–TPV, joka päättyi 1–0, ja jossa hän tuli vaihdosta kentälle.


title: Jarno Aaltonen

text: Aaltonen pelasi Suomen futsalmaajoukkueessa 17 ottelua.


title: Timo Aaltonen (jalkapalloilija)

text: Timo Aaltonen (s. 20. lokakuuta 1963 Turku, Suomi) on suomalainen entinen jalkapalloilija, pelipaikaltaan maalivahti.


title: Timo Aaltonen (jalkapalloilija)

text: Aaltonen pelasi urallaan 18 Veikkausliigan ottelua FF Jarossa kaudella 1992. Kaikissa näissä otteluissa hän oli aloituskokoonpanossa. Ensiesiintymisensä pääsarjatasolla Aaltonen teki 26. huhtikuuta 1992, kun Jaro voitti vieraissa FC Hakan maalein 2–0. Toiseksi korkeimmalla sarjatasolla Ykkösessä hän pelasi yhteensä 18 ottelua vuosina 1988–1989 edustaen Turun Tovereita.


title: Resedakasvit

text: Resedakasvit (Resedaceae) on pieni kasviheimo koppisiemenisten Brassicales-lahkossa, jonka tunnetuin heimo on ristikukkaiskasvit (Brassicaceae eli Cruciferae).


title: Resedakasvit

text: Resedakasvit ovat ruohoja, jotka joskus muodostavat pensasmaisia kasvustoja. Niiden lehdet ovat ehytlaitaisia tai pariosaisia, tavallisesti korvakkeellisia. Kukinnot ovat varsipäätteisiä eli terminaalisia ja terttumaisia. Kukat ovat vastakohtaisia (monosymmetrisiä), ja niiden pohjus on toisinaan lyhyelti maljamainen hypanthium. Sen reunalla on tavallisesti kuusi, harvoin 4–8 verholehteä ja tavallisesti kuusi tai harvemmin 4–8 terälehteä, jotka ovat keskenään erikokoisia. Terälehdet ovat kynnellisiä, ja kynnen yläosassa on kieleke. Joskus terälehden leveä yläosa on ripsuinen. Kukassa on myös kapean kiekkomainen tai melkein terämäinen mesiäinen hetiö ulkopuolella. Heteitä on vähintään kolme, ja ne ovat toisinaan kasvaneet tyveltään yhteen. Sikiäin, joka koostuu tavallisesti 3–6 yhteen kasvaneesta emilehdestä, sijaitsee yleensä gynoforin eli varren päässä. Harvoin emilehdet voivat olla myös enemmän tai vähemmän erillisiä. Hedelmässä on kärkiaukko vartaloiden jäänteiden keskellä tai harvemmin hedelmä on tuppilo tai marja. Vartaloiden lisäksi myös verhiö on hedelmässä jäljellä. Siemenet ovat usein vaipallisia. Kromosomiluku on n = 5–15.


title: Resedakasvit

text: Resedakasvien levinneisyys on osittain hajanainen. Niitä esiintyy maapallon lämpimillä ja subtrooppisilla alueilla kuivilla kasvupaikoilla. Heimo on runsaimmillaan Etelä-Euroopan, Lähi-Idän ja Koillis-Afrikan alueella. Erillisiä levinneisyysalueita on Etelä-Afrikassa, Pohjois-Amerikan lounaisosissa ja Lounais-Kiinassa.


title: Resedakasvit

text: Nykyään resedakasveihin sisällytetään kolme sukua ja niiden 75 lajia. Peräti 68 lajia on yksistään resedoiden ("Reseda") suvussa. Ennen omina sukuinaan pidetyt keräkit ("Oligomeris") (Lounais-Kiina) ja "Ochradenus" sisältyvät heimon evoluutiopuussa resedojen sukuun. Muut suvut ovat "Caylusea" ja tähtitertut eli tähtiresedat ("Sesamoides").


Maciste, il gladiatore più forte del mondo (”Maciste, maailman vahvin gladiaattori”) on vuonna 1962 valmistunut italialainen seikkailuelokuva. Tyylilajiltaan peplumia edustavan elokuvan on ohjannut Michele Lupo. Sen sankaria Macistea esittää yhdysvaltalainen Lou Degni alias Mark Forest.


title: Maciste, il gladiatore più forte del mondo

text: Prinssi Oniris palkkaa joukon roomalaisia gladiaattoreita tekemään vallankaappauksen pienessä Mersabadin kuningaskunnassa. Maciste saa vihin juonesta, kukistaa vallananastajat ja palauttaa prinsessa Taliman valtaistuimelle. Alkutekstien mukaan kyseessä on ”historiallisesti todenmukainen” tarina Macistesta, jolla ei ole vielä yliluonnollisia voimia toisin kuin sankarin useimmissa muissa elokuvissa.


text: "Maciste, il gladiatore più forte del mondo" on kuvattu Eastmancolor-väreissä Totalscope-laajakangastekniikalla Incir De Paolisin studiolla Roomassa sekä Tor Caldaran luonnonsuojelualueen maisemissa. Se on Michele Lupon ensimmäinen ohjaustyö ja eräänlainen jatko-osa vuonna 1961 menestyneelle "Maciste ja manalan valtiattarelle" (it. "Maciste, l’uomo più forte del mondo"). Seuraavana vuonna Lupo teki Mark Forestin kanssa vielä kolmannenkin lähes samannimisen elokuvan "Maciste, l’eroe più grande del mondo" (”Maciste, maailman suurin sankari”).


text: Elokuva on lapsellisen suoraviivainen toimintaseikkailu, jonka juoni on geneerinen, huumori alkeellista ja henkilöhahmot täysin yksiulotteisia. Ohjaajalle ominaisen tarkan rytmityksen ja näyttävien tappelukohtausten ansiosta se toimii silti kohtalaisen hyvin omassa tyylilajissaan. Toimintajaksojen tähdeksi kohoaa ensimmäisessä peplumroolissaan esiintyvä Dan Vadis.


text: "Maciste, il gladiatore più forte del mondo" menestyi kaupallisesti melko hyvin tuottaen Italiassa lähes 450 miljoonan liiran pääsylipputulot. Se on saatavilla hyvälaatuisena italialaisena DVD-julkaisuna, joka sisältää vain italiankielisen ääniraidan.


title: FS Achéron (M613)

text: Achéron (runkonumero M613) on Ranskan laivaston 1987 palvelukseen otettu Vulcain-luokan sukeltajien emäalus ().


title: FS Achéron (M613)

text: Alus tilattiin telakalta. Sen köli laskettiin 5. helmikuuta 1986 ja alus laskettiin vesille vielä saman vuoden lopulla 19. marraskuuta. Alus otettiin palvelukseen 21. huhtikuuta 1987.


title: FS Achéron (M613)

text: Alus on vuonna 2014 edelleen aktiivipalveluksessa sijoitettuna koulu- ja koealukseksi Touloniin.


title: FS Styx (M614)

text: Styx (runkonumero M614) on Ranskan laivaston 1987 palvelukseen otettu Vulcain-luokan sukeltajien emäalus ().


title: FS Styx (M614)

text: Alus tilattiin telakalta. Sen köli laskettiin 16. huhtikuuta 1986 ja alus laskettiin vesille 3. maaliskuuta 1987. Alus otettiin palvelukseen samana vuonna 22. heinäkuuta.


title: FS Styx (M614)

text: Alus on vuonna 2014 edelleen aktiivipalveluksessa sijoitettuna Brestiin.


title: FS Pluton (M622)

text: Pluton (runkonumero M622) on Ranskan laivaston 1987 palvelukseen otettu Vulcain-luokan sukeltajien emäalus ().


title: FS Pluton (M622)

text: Alus tilattiin Lorientista Chantiers de la Perrièreltä. Sen köli laskettiin 25. syyskuuta 1985 ja alus laskettiin vesille 15. huhtikuuta 1986. Alus otettiin palvelukseen saman vuoden lopulla 12. joulukuuta.


title: FS Pluton (M622)

text: Alus on vuonna 2014 edelleen aktiivipalveluksessa sijoitettuna Touloniin.


title: Osmo Kivinen

text: Osmo Kivinen (s. 20. helmikuuta 1951 Sauvo) on suomalainen sosiologi ja yhteiskuntatieteilijä, joka on toiminut Turun yliopiston yhteiskuntatieteellisen tiedekunnan koulutussosiologian professorina vuodesta 1995. Kivinen on myös Koulutussosiologian tutkimuskeskuksen (RUSE) ja sen yhteydessä toimivan Strategisen toiminnan tutkimuslaboratorion (RoSA) johtaja. Ennen nykyistä tehtäväänsä Kivinen on toiminut Turun yliopistossa muun muassa assistenttina, yliassistenttina, erikoistutkijana ja sosiologian ja koulutussosiologian dosenttina. Kivinen toimi Turun yliopiston Yhteiskuntatieteellisen tiedekunnan dekaanina 1. helmikuuta 2004 – 31. tammikuuta 2007 sekä Turun yliopiston hallituksen jäsenenä 2004–2007. Hän on johtanut useita kymmeniä tutkimusprojekteja.


title: Osmo Kivinen

text: Kivinen valmistui Turun yliopistosta luokanopettajaksi 1975, kasvatustieteiden maisteriksi 1977 ja valtiotieteen maisteriksi (sosiologia) 1979. Sosiologian lisensiaatintutkinnon hän suoritti vuonna 1983 ja väitteli tohtoriksi vuonna 1988; hänen väitöskirjatutkimuksensa aiheena oli Koulutuksen järjestelmäkehitys: Peruskoulutus ja valtiollinen kouludoktriini Suomessa 1800- ja 1900-luvuilla.


title: Osmo Kivinen

text: Kivinen johti Suomen Akatemian ja Opetusministeriön rahoittamaa Instituutioiden ja sosiaalisten mekanismien tutkijakoulua (IASM) 2006–2009 ja Korkeakoulutuksen ja tieteen instituutioiden vertailevan tutkimuksen tutkijakoulua (COREHES) 2010–2013. Kivisen ohjauksessa on valmistunut 25 tohtorinväitöskirjatyötä.


title: Osmo Kivinen

text: Hänen erikoisalaansa ovat koulutusjärjestelmät, koulutuksen ja työn väliset suhteet, koulutuspolitiikka ja erityisesti korkeakoulutus. Koulutuksen periytyvyys ja koulutusmahdollisuuksien tasa-arvo ovat olleet Kivisen keskeisiä empiirisen tilastollisen tutkimuksen teemoja kautta koko tutkijan uran. Uudempia kiinnostuksen kohteita ovat tutkimuksen ja koulutuksen tuloksellisuusanalyysit sekä digitaaliset oppimisympäristöt.


title: Osmo Kivinen

text: Filosofinen ja metodologinen tutkimustyö on kohdistunut esimerkiksi Pierre Bourdieun kenttä ja habitus -ajatteluun. Keskeinen tutkimuksen kohde on klassinen amerikkalainen pragmatismi, erityisesti John Deweyn toiminnanteoria habit-käsitteineen. Bourdieun ja pragmatismin pohjalta Kivinen on kehitellyt metodologista relationalismia.


title: Osmo Kivinen

text: Kivisen julkaisuluettelo sisältää satoja julkaisuja. Hän on toiminut useissa kansainvälisissä tieteellisissä julkaisuissa refereenä ja tieteellisten lehtien toimituskuntien eri tehtävissä.


title: Osmo Kivinen

text: Suomen Valkoisen Ruusun I lk:n ritari (SVR R I) 2010


title: Kiraalinen apuaine

text: Kiraalinen apuaine on optisesti aktiivinen kiraalinen yhdiste, jota käytetään asymmetrisissä synteseissä kontrolloimaan muodostuvien tuotteiden stereokemiaa. Käytettäessä kiraalisia apuaineita kemiallisissa reaktiossa muodostuu prokiraalisesta lähtöaineesta tuotteena lähinnä yhtä tiettyä stereoisomeeria. Kun haluttu tuote on saatu muodostumaan hajotetaan kiraalisen apuaineen ja tuotteen välinen sidos. Kiraalisia apuaineita käytetään monien luonnonaineiden sekä lääkeaineiden kuten antibiootteja, tuumorinekroositekijän inhibiittoreita, mielialalääkkeitä, veren hyytymistä estäviä lääkkeitä ja migreenilääkkeitä.


title: Kiraalinen apuaine

text: Kiraaliset apuaineet reagoivat prokiraalisten lähtöaineiden kanssa muodostaen puhtaan enantiomeerin tai diastereomeerin. Muodostuva välituote on usein steerisesti estynyt siten, että seuraavassa vaiheessa tapahtuva reaktio voi tapahtua vain tietystä suunnasta ja tuotteena muodostuu selektiivisesti tietyn stereokemian muodostuva kiraalinen tuote. Muodostuvan tuotteen stereokemia riippuu tällöin vain kiraalisen apuaineen stereokemiasta. Mikäli kiraalinen apuaine sisältää funktionaalisia ryhmiä, jotka eivät ole osa haluttua lopputuotetta, voidaan apuaineen ja tuotteen välinen sidos hajottaa hydrolyyttisesti. Tämä kuitenkin vaatii sitä, että muodostuva tuote ei reagoi käytetyissä hydrolyysiolosuhteissa. Hajotuksen jälkeen voidaan kiraalinen apuaine erottaa ja käyttää uudelleen. Kiraalisten apuaineiden käytön etuna on muun muassa kromatografisten erotusmenetelmien tarpeen väheneminen. Apuaineet ovat kuitenkin usein kalliita, eikä apuaineesta välttämättä ole helposti saataville kuin yksi stereoisomeeri.


title: Kiraalinen apuaine

text: Yksiä ensimmäisenä käytettyjä kiraalisia apuaineita ovat D- ja L-mentolit, joita käytetään muun muassa optisesti aktiivisten mantelihappojen valmistuksessa. Nykyään hyvin usein käytettyjä kiraalisia apuaineita ovat David Evansin kehittelemät oksatsolidonirakenteiset kiraaliset apuaineet, joita voidaan syntetisoida aminohapoista kuten fenyylialaniinista. Näitä yhdisteitä nimitetään Evansin apuaineiksi. Evansin apuaineita käytetään muun muassa asymmetrisissä aldoliadditioissa, alkyloinneissa ja Diels–Alder-reaktioissa.


title: Altai Urjanhai

text: Altai Urjanhai on nimitys jota käytetään mongolien etnisestä alaryhmästä Mongolian länsiosissa ja Kiinan Xinjiangissa. Urianhai on huonosti määritelty termi useille eri mongolien alaryhmälle ja Altai Urianhai on taas yksi urianhaiden ryhmistä. Myös tuvaanit on tunnettu nimityksellä Urianhai. Vuonna 1989 heitä oli Mongoliassa 21 300 ja Kiinassa vuonna 1999 arviolta 5 000. Altai Urianhait puhuvat oiraatin kieltä.


title: Altai Urjanhai

text: 1200-luvulla Il-kaanien valtakunnassa asunut Rashid'ud-Din kuvaili urianhaita eristäytyneiksi metsissä Siperiassa asuneeksi kansaksi, joka harjoitti metsästystä. Urianhai nimitys on sama kuin aikanaan kuuluisalla mongoliheimolla, mutta Rashid'ud-Din teki omissa kirjoituksissaan selväksi, että kyse oli kahdesta selvästi erillisestä ryhmästä. 1600-luvulta lähtien urianhai-nimitystä käytettiin yleisnimityksenä Mongoliasta luoteeseen asuneille heimoille, olivatpa he sitten samojedejä, turkkilaisukuisia tai mongoleja. Dsungaarit alistivat urianhait ja heidän joutuessaan puolestaan Qing-dynastian vallan alle Kiinan luoteisosiin perustettiin useita Urianhai-nimen saaneita hallintoalueita. Altai Urjanhain keskus oli Hovdin kaupungissa.


title: Altai Urjanhai

text: Xinjiangissa tapahtuneen kapinan jälkeen vuosina 1864–1877 Altain Urianhain alueelle alkoi muuttaa kazakkeja. Vuonna 1913 alue jakautui Kiinan ja vastaitsenäistyneen Mongolian hallitsemiin osiin. Vuonna 1940 osasta Altai Urianhaiden ja kazakkien alueita muodostettiin Mongolian puolella Bajan-Ölgiin provinssi. Uuden provinssin elämää hallitsivat kazakit ja Altai Urianhaiden suhteellinen osuus laski alueella 2,5 kertaisesti vuosien 1940 ja 1989 välillä. Tähän on vaikuttanut muun muassa muutto muille alueille. Nykyisin Altain Urianhait ovat yksi Mongolian huonoimmin koulutetuista etnisistä ryhmistä.


title: Ville Wikstedt

text: Ville Wikstedt (s.1974) on suomalainen valokuvaaja.


title: Ville Wikstedt

text: Ville Wikstedt syntyi Vantaalla ja asui nuoruutensa Helsingissä, jonka jälkeen Wikstedt asui pitkään Kuopiossa ja muutti 2000-luvun alkupuolella Tampereelle, jossa hän asuu edelleen perheensä kanssa. Wikstedt opiskeli valokuvaajaksi Matti J. Kalevan opissa, Visuaaliviestinnän instituutissa. Wikstedt toimi jo opiskeluidensa ohella mainosvalokuvaajana jatkaen vuoteen 2009 saakka, jonka jälkeen hän on tehnyt työkseen pelkästään valokuvataidetta. Vuosina 2001–2004 Wikstedt toimi mainoskuvauksen lisäksi valokuvauksen opettajana Keski-Suomen Käsi- ja taideteollisessa oppilaitoksessa. Wikstedt aloitti opinnot Nykyisessä Aaltoyliopistossa, entinen Taideteollinen korkeakoulu, vuonna 2009 ja valmistui taiteen maisteriksi vuonna 2013.


title: Ville Wikstedt

text: Ville Wikstedt syntyi nelihenkiseen perheeseen Vantaalla Suomessa. Hänen nimensä oli syntyessään Ville Kalevi Parviainen, mutta hän otti vuonna 2009 käyttöön äidin puolelta suvun nimen, Wikstedt.


title: Ville Wikstedt

text: Wikstedt asui lapsuutensa Myllypurossa Helsingissä ja muutti sieltä perheensä mukana Kuopioon. Lukion jälkeen hän lähti opiskelemaan valokuvausta Ylöjärvelle Voionmaan opistolle, mutta lopetti opintonsa kesken kolmen kuukauden opintojen jälkeen, saatuaan valokuvaajan työn Kuopiosta Studio Mikko Mäntyniemeltä, jolloin hän aloitti työn ohella opiskelemaan valokuvaajaksi Tampereella Visuaaliviestinnän instituutissa, opettajanaan valokuvaaja, Matti J. Kaleva. Wikstedt valmistui vuonna 2000 [, jolloin hän oli jo ehtinyt perustamaan oman studion ja muuttamaan takaisin Helsinkiin.


title: Ville Wikstedt

text: Vuonna 1999 Wikstedt lähti mukaan Kuopiolaiseen lehtihankkeeseen nimeltä, Ihme, jossa hän toimi valokuvaajana vuoden 2000 loppuun. Vuonna 2001 Wikstedt muutti hetkeksi Itävaltaan josta palattuaan hän lähti vuodeksi Kuusamoon, opettamaan valokuvausta useisiin eri pohjoisen Suomen opistoihin ja kouluihin. Palattuaan Kuusamosta Wikstedt muutti Jyväskylään ja jatkoi opetustyötä kolme vuotta Keski-Suomen Käsi- ja taideteollisessa oppilaitoksessa. Tämän jälkeen hän muutti Tampereelle ja keskittyi pelkästään mainoskuvaukseen, jota hän oli tehnyt koko siihen astisen uransa ajan. Wikstedt avioitui vuonna 2008.


title: Ville Wikstedt

text: Vuonna 2009 Wikstedt haki Taideteolliseen korkeakouluun (nykyinen Aalto yliopisto) ja pääsi sisään. Hän aloitti kuitenkin opintonsa vasta vuonna 2010, jolloin syntyi myös hänen esikoisensa. Samaan aikaan Wikstedt lopetti mainoskuvaajan työt ja siirtyi kokopäiväiseksi kuvataiteilijaksi. Vuonna 2012 hän sai toisen lapsensa. Samana vuonna Wikstedt perusti Tampereelle Hämeenpuistoon gallerian, jossa hän alkoi pitää omia näyttelyitään. Kesällä 2013 Wikstedt ja saman vuoden syksystä eteenpäin hän aloitti näyttelytoimintansa oman showroomin ulkopuolella, ensimmäisenä paikkana Lapualla sijaitseva kulttuurikeskus Vanha Paukku.


title: Ville Wikstedt

text: Wikstedt aloitti nykymuotoisen taiteellisen työn vuonna 2006, jolloin hän aloitti kuvaamaan sarjaa nimeltä Natural Shadow. Sarjan kuvat ovat mustavalkoisia, joissa ihmisfiguuri kuvataan usein jonain eläimenä tai luonnon muodostelmana. Teokset ovat saaneet selkeästi paljon vaikutteita mm. Man Rayn ja Philippe Halsmanin tuotannosta, joita Wikstedt omien sanojensa mukaan piti valokuvaajauransa alun suurina vaikuttajina.


title: Ville Wikstedt

text: Vuonna 2008 Wikstedtin tuotanto muuttui selkeästi saaden hänelle tunnusomaisia piirteitä ja hän alkoi kuvaamaan värillisiä teoksia, sarjaan nimeltä "Battle for the Light", jossa ihmishahmo näkyy utuisen verhon takaa, paljastaen vain pieniä osia ihmiskehosta.


title: Ville Wikstedt

text: 2010 Wikstedt peitti lopullisesti kuvattavana olevan ihmisen ja sarja "Behind the Curtains" antoi vain viitteitä ihmisestä kankaaseen muodostuneiden muotojen kautta.


title: Ville Wikstedt

text: Vuoden 2012 jälkeen Wikstedt alkoi työskentelemään usean sarjan parissa yhtä aikaa, jolloin saivat alkunsa sarjat "The Covered Truth, Masks, Hate Speech" sekä "Jigsaw Buzzle". Näissä teoksissa Wikstedt siirtyi peittämään ihmiskehoa erilaisilla materiaaleilla, kuten liima, metallijauhe ja maali. Näin teoksissa tultiin entistä enemmän ”iholle”, kuitenkin peittäen edelleen lähes kaiken ja tuoden vain viitteen mallina olevan ihmisen läsnäolosta.


title: Ville Wikstedt

text: Vuoden 2014 aikana Wikstedtin siihen astisen uran aikana tehdyistä teoksista kuratoitu näyttely kiersi useissa gallerioissa ja museoissa, nimellä "Hidden Personality". Näyttelykiertueen aikana hän keskittyi uuden sarjansa suunnitteluun. Sarja kantaa nimeä "Pyhä-Perinne-Paha", joka pureutuu uskonnollisiin symboleihin ja niiden kulttuurillisiin vaikutuksiin, jokapäiväisessä elämässä. Sarja oli selkeä irtiotto aikaisemmasta tuotannosta, tuoden ihmisen takaisin esille ja teoksien visuaalinen ilme muuttui selkeäsi verrattuna aikaisempaan. Sarjassa on kuitenkin havaittavissa selkeitä viitteitä aikasempaan tuotantoon mm. kuvissa käytettyjen materiaalien myötä.


title: Ville Wikstedt

text:
Soolonäyttelyt:
Soolonäyttelyiden lisäksi Ville Wikstedt on ollut kutsuttuna yhteisnäyttelyihin mm. Outi Heiskasen (Galerie Art Room, 2013) sekä Hannu Palosuon (Galleria G12, 2014) kanssa.


title: Real Analysis

text: Real Analysis on H.L. Roydenin kirjoittama kirja, joka käsittelee analyysia reaaliluvuilla. Kirja on jaettu kolmee eri osaan, joista ensimmäinen käsittelee funktioteoriaa reaalilukumuuttujilla, toinen osa abstrakteja avaruuksia ja kolmas osa yleistä mitta- ja integroimisteoriaa. Kirjan on kustantanut Macmillan Publishing Company ja se on painettu Yhdysvalloissa.


title: Linear Functional Analysis

text: Linear Functional Analysis on Bryan P. Rynnen ja Martin A. Youngsonin kirjoittama kirja, joka käsittelee lineaarisen funktionaalianalyysin alkeita. Keskeisiä kirjassa käsiteltäviä asioita ovat Hilbertin avaruudet ja Lebesguen integraali. Kirja on ilmestenyt Springer Undergraduate Mathematics Series-nimisessä kirjasarjassa. Kirjan on kustantanut Springer.


title: Sulley Abdallah

text: Sulley Abdallah (s. 25. syyskuuta 1977 Accra, Ghana) on ghanalainen entinen jalkapalloilija, pelipaikaltaan hyökkääjä.


title: Sulley Abdallah

text: Abdallah pelasi kaudella 1997–1998 Alankomaiden toiseksi korkeimmalla sarjatasolla Eerste divisiessä viisi ottelua ja teki kaksi maalia edustaen SC Telstaria. Vuonna 1999 hän pelasi Tampere Unitedissa yhden ottelun Suomen toiseksi korkeimmalla sarjatasolla Ykkösessä. Abdallah pelasi kauden 1999 aikana myös yhden Veikkausliigan ottelun Tampereen Pallo-Veikoissa. Hän oli avauskokoonpanossa, kun TPV voitti 12. heinäkuuta 1999 kotonaan Kotkan TP:n maalein 2–0.


title: Pauli Siljander

text: Pauli Siljander (s. 11. marraskuuta 1948, Pyhäjärvi Ol) toimii kasvatustieteen professorina Oulun yliopistossa, missä hän on myös aloittanut akateemisen työuransa. Hän on valmistunut kasvatustieteiden, psykologian ja filosofian maisteriksi Helsingin yliopistosta. Tohtorin tutkinnon hän on suorittanut Oulun yliopistossa. Siljander on julkaissut lukuisia kasvatustieteellisiä artikkeleita ja teoksia, joista tunnetuin lienee Systemaattinen johdatus kasvatustieteeseen, jonka ensimmäinen painos on julkaistu 2002. Siljander tunnetaan kasvatustieteilijöiden joukossa myös siitä, että hän on tehnyt mannereurooppalaista hermeneuttista kasvatusfilosofiaa ja henkitieteellistä pedagogiikkaa tunnetummaksi Suomessa.


title: Mário Adamčík

text: Mário Adamčík (s. 9. syyskuuta 1973) on entinen slovakialainen jalkapalloilija. Hän oli pelipaikaltaan hyökkääjä.


title: Mário Adamčík

text: Adamčík pelasi Slovakian pääsarjassa Corgoň Ligassa 108 ottelua ja teki 18 maalia edustaen Spartak Trnavaa, MFK Ružomberokia, MŠK Rimavská Sobotaa ja MŠK Žilinaa. Lisäksi hän pelasi kaudella 2001 Suomen pääsarjassa Veikkausliigassa 24 ottelua ja teki viisi maalia edustaen Kuopion Palloseuraa. Sittemmin Adamčík on pelannut Itävallan alasarjoissa.


title: Radisson Blu Sky

text: Radisson Blu Sky on kansainväliseen Radisson Hotels & Resorts -ketjuun kuuluva neljän tähden hotelli Tallinnassa. Hotellissa on 25 kerrosta, ja se on 104,8 metrin korkuinen. Hotelli rakennettiin vuosina 1999–2001 arkkitehtien Vilen Künnapun, Ain Padrikin and Kari Mökkälän piirustusten mukaan.


title: Andrei Sapožnikov

text:
Andrei Sapožnikov s.1971 on entinen venäläinen jääkiekkoilija.Valittiin Neuvostoliiton ja Venäjän jääkiekon kunniagalleriaan vuonna 1993.
Russian and Soviet Hockey Hall of Fame bio


title: Syöseboys

text: Syöseboys on suomalainen punkyhtye. Sen ensilevy julkaistiin 1.5.1988. Bändi on tämän jälkeen julkaissut useita singlejä ja levyjä suomeksi ja englanniksi. Se keikkailee sekä Suomessa että ulkomailla.


title: Syöseboys

text:
Kalle: Ääni, Martti: Ääni, Eka W (Erkka Vepsä): Kitara, Sergey (Cherry Martin): Basso, Arska R (Ari Heino): Rummut, Manta (Maria Hänninen): Viulu ja taustalaulu
Äänitykset:
1. Päivä ilman veneperunoita (on kuin vetinen munkki ilman invataxia)
2. Tää klaarataan.
Tonal Studio, Lauttasaari, Helsinki, kevät 1988. Äänitys & Mixaus – Spede Dan-Dan Rostedt (Dan Rostedt). Tuotanto ja managerointi Repe (Reijo Grundström).
Bändi päätti levyttää uuden singlen Tonal Studiossa. Kokoonpanoa vaihdettiin ja lopulta bändi päätyi viettämään studiossa 2 ½ vuorokautta, joiden aikana ideoitiin ja levytettiin kaksi singleä.
Toinen single ja sitä tukeva video julkaistiin 1.5.1989.
Äänitykset:
1. Honey Disgrace
2. 488
Tonal Studio, Lauttasaari, Helsinki, kevät 1989. Äänitys & Mixaus – Spede Dan-Dan Rostedt (Dan Rostedt). Tuotanto ja managerointi Repe (Reijo Grundström).IHAN KAIKKI 48" (2013)Bändin manageri on Repe Rhodeström ja levy-yhtiö SSB Records.


title: Andrei Zjuzin

text: Andrei Jurijevitš Zjuzin (; s. 21. tammikuuta 1978 Ufa, Venäjän SFNT, Neuvostoliitto) on venäläinen jääkiekkopuolustaja. Hän pelasi urallaan NHL:ssä yhteensä 496 runkosarjaottelua tehopistein 38+82=120. San Jose Sharks varasi Zjuzinin koko NHL:n varaustilaisuuden toisena pelaajana , mutta isoista odotuksista huolimatta hän ei noussut NHL:n huippupelaajien joukkoon. Hän pelasi urallaan ulkomailla myös Sveitsissä, Itävallassa, Kazakstanissa, Ukrainassa ja Valko-Venäjällä. Hän pelasi viimeksi Valko-Venäjän Ekstraligan HK Vitebskissa kaudella 2013–2014.


title: Andrei Zjuzin

text: Zjuzin on Salavat Julajev Ufan kasvatti, mutta hän kuului myös 14-vuotiaana ukrainalaiseen Družba Harkova-78:n kiekkokouluun kaudella 1991–1992. Zjuzin debytoi Kansainvälisessä liigassa 16-vuotiaana kaudella 1994–1995, jolloin hän teki 30 runkosarjaottelussa kolme maalia. Zjuzin pelasi ison osan kaudestaan myös sarjatasoa alempana Vysšaja Ligan Novoil Ufassa. Kaudella 1995–1996 hän pelasi Kansainvälisessä liigassa 41 runkosarjaottelussa tehot 6+3=9.


title: Andrei Zjuzin

text: San Jose Sharks varasi Zjuzinin kesällä Chris Phillipsin jälkeen NHL:n varaustilaisuuden toisena pelaajana. Hän on Oleg Tverdovskin (varattiin vuonna ) ohella pienimmällä numerolla varattu venäläispuolustaja ja hyökkääjä Aleksei Jašin mukaan lukien heitä pienemmällä numerolla eli on varattu neljä venäläistä. Zjuzin pelasi kauden 1996–1997 vielä Ufassa, jonka tehokkain puolustaja hän oli tehoilla 7+10=17.


title: Andrei Zjuzin

text: Kaudeksi 1997–1998 Zjuzin siirtyi San Jose Sharksin organisaatioon. Hänen tulokaskautensa toi 56 runkosarjaottelussa tehot 6+7=13 ja kuudessa playoff-ottelussa yhden maalin. Zjuzinin NHL-uran ensimmäinen maali pudotuspeleissä syntyi hyvään paikkaan 28. huhtikuuta 1998 neljännessä neljännesvälieräottelussa vieraissa Dallas Starsia vastaan: maali ratkaisi Sharksille 0-1-voiton. Osa Zjuzinin kaudesta eteni myös farmijoukkue Kentucky Thoroughbladesissa, AHL:ssä, jossa Zjuzin pelasi noin puolet myös kaudesta 1998–1999. Hän pelasi kauden aikana myös ssa.


title: Andrei Zjuzin

text: Elokuussa 1999 Sharks kauppasi Zjuzinin Bill Houlderin, Shawn Burrin ja Steve Guollan Tampa Bay Lightningiin vaihdossa Niklas Sundströmiin ja kesän kolmannen kierroksen varausvuoroon. Kausi 1999–2000 hänellä jäi kuitenkin vain 34 ottelun mittaiseksi tammikuussa 2000 olkapäävamman vuoksi. Marraskuussa 2001 Lightning kauppasi Zjuzinin New Jersey Devilsiin vaihdossa Josef Boumedienneen, Sascha Gociin ja Anton Butin pelaajaoikeuksiin.


title: Andrei Zjuzin

text: Zjuzin ehti pelata kaudella 2002–2003 Devilsissa vain yhden ottelun, kunnes hän siirtyi siirtolistan kautta Minnesota Wildiin marraskuussa 2002. Seuraavalla kaudella Zjuzin teki NHL:n yhden kauden piste-ennätyksensä tehoilla 8+13=21. Hän oli Wildin eniten maaleja tehnyt puolustaja. Kauden 2004–2005 Zjuzin pelasi vuoksi kotimaassaan Salavat Julajev Ufan ja Severstal Tšerepovetsin joukkueissa. Elokuussa 2005 hän teki vuoden mittaisen jatkosopimuksen Wildin kanssa. Kaudeksi 2006–2007 Zjuzin siirtyi kaksivuotisella ja 2,8 miljoonan dollarin arvoisella sopimuksella Calgary Flamesiin. Hän osoittautui kuitenkin pettymykseksi kaudella 2006–2007 ja jämähti Flamesin kolmospuolustajapariin. Kesäkuussa 2007 joukkue kauppasi Zjuzinin ja Steve Marrin Chicago Blackhawksiin vaihdossa Adrian Aucoiniin ja seitsemännen kierroksen varausvuoroon. Hänen viimeisen NHL-kautensa 2007–2008 lyhensi kuitenkin 32 ottelun mittaiseksi selkälihas- ja nivusvaivat.


title: Andrei Zjuzin

text: Kaudeksi 2008–2009 Zjuzin palasi kotimaahansa ja siirtyi KHL-joukkue SKA Pietariin. Kesken kolmannen SKA-kautensa, marraskuussa 2010 hän siirtyi Atlantiin. Marraskuussa 2011 Zjuzin teki sopimuksen National League A:n EHC Bielin kanssa oltuaan ilman sopimusta alkukauden 2011–2012. Tammikuussa 2012 hän siirtyi kuitenkin loppukaudeksi Itävallan Erste Bank Eishockey Ligaan Klagenfurter AC:n riveihin. Saman vuoden marraskuussa Zjuzin siirtyi kotimaansa toiseksi korkeimmalle sarjatasolla VHL-joukkue Rubin Tjumenin oltuaan taas ilman sopimusta alkukauden 2012–2013. Hän jätti joukkueen kuitenkin vain kahden pelaamansa ottelun jälkeen, eikä pelannut enää loppukaudella.


title: Andrei Zjuzin

text: Elokuussa 2013 Zjuzin liittyi kazakstanilaiseen HK Almatyyn, jota hän vahvisti Kazakstan Cupissa, mutta ei pelannut Kazakstanin mestaruussarjassa. Marraskuussa Zjuzin liittyi Ukrainan PHL-liigan HK Bilyi Barsiin. Tammikuussa 2014 hän siirtyi Valko-Venäjän Ekstraligaan HK Vitebskin joukkueeseen. Seura jäi Zjuzinin uran viimeiseksi.


title: Andrei Zjuzin

text: Hän pelasi myös alle 18-vuotiaiden EM-kilpailuissa vuosina 1995 ja 1996, joista jälkimmäinen turnaus päättyi Euroopan-mestaruuteen. Zjuzin jakoi pelipaikastaan huolimatta koko vuoden 1996 turnauksen maalipörssin voiton viiden muun pelaajan kanssa. Hänet valittiin turnauksen parhaaksi puolustajaksi ja tähdistökentälliseen. Zjuzin pelasi alle 20-vuotiaiden MM-kilpailuissa vuosina 1996 ja 1997, joista molemmat turnaukset päättyi pronssiin. Zjuzin on pelannut myös A-maaotteluita muun muassa Euro Hockey Tour -tasolla, mutta ei kuitenkaan miesten arvokisoissa.


title: Andrei Zjuzin

text: Zjuzinin pikkuveli Dmitri on pelannut hyökkääjänä pääsarjatasolla ja Venäjän juniorimaajoukkueissa.


title: Eduard Totleben

text: Frans Eduard Ivanovitš Totleben (myös muodossa "Todleben", ; 20. toukokuuta 1818 Jelgava, Kuurinmaa – 1. heinäkuuta 1884 Bad Soden, Saksan keisarikunta) oli baltiansaksalainen sotilasinsinööri ja Venäjän keisarillisen armeijan kenraali. Hänet tunnetaan lukuisista eri puolille Venäjän keisarikuntaa rakennetuista linnoituksista, joita Totleben suunnitteli ja joiden toteuttamista hän oli valvomassa.


title: Eduard Totleben

text: Totleben valmistui insinööriupseeriksi 1836. Hän osallistui Kaukasian sotaan 1848–1850 ja Krimin sodan alussa vuonna 1853 hän johti Silistran kaupungin piiritystä Tonavan suulla. Parhaiten hänet muistetaan Sevastopolin kaupungin nerokkaasta ja pääosin improvisoidusta linnoittamisesta kaupungin ollessa piiritettynä Krimin sodassa. Totleben johti Sevastopolin linnoitusöitä piirityksen aikana syyskuusta 1854 kesäkuuhun 1855, jolloin hän haavoittui. Hän keksi muun muassa upottaa laivoja kaupungin edustalle sataman tukkimiseksi viholliselta ja siirsi laivojen tykit mantereen puolelle kiireellä rakennettuihin linnoituslaitteisiin. Haavoittumisen vuoksi hän ei ollut läsnä Sevastopolin kukistuessa. Totleben yleni Sevastopolin piirityksen aikana everstiluutnantista kenraalimajuriksi. Myöhemmin hän toimi armeijan insinöörikunnan esikuntapäällikkönä ja ylitarkastajana, ja sai 1860 ylennyksen kenraaliluutnatiksi sekä 1869 insinöörikenraaliksi. Turkin sodassa vuosina 1877–1878 Totleben johti Plevnan piiritykseen liittyneiden saartotoimenpiteiden suunnittelua. Hänet kutsuttiin apuun syyskuussa 1877, kun kolme peräkkäistä yritystä Plevnan valtaamiseksi olivat epäonnistuneet. Totlebenin suunnittelema saarto johti kaupungin kukistumiseen joulukuuhun mennessä. Vuonna 1878 hänet nimitettiin koko Venäjän kenttäarmeijan komentajaksi sodan loppuvaiheessa. Totleben nimitettiin 1879 Odessan ja 1880 Vilnan kuvernementin kenraalikuvernööriksi. Hän sai 1879 kreivin arvon.


title: Eduard Totleben

text: Suomen suuriruhtinaskunnassa Totleben osallistui Viipurin Patterinmäen linnoituksen rakentamiseen Krimin sodan jälkeisinä vuosina 1864–1877.


title: Eduard Totleben

text: Totleben julkaisi 1864–1872 viisiosaisen kuvauksen Sevastopolin piirityksestä, ja se käännettiin useille kielille. Hänellä on nykyään oma muistomerkki Sevastopolissa.


title: Hugo Morales

text: Hugo Alberto Morales (s. 30. heinäkuuta 1974 Buenos Aires, Argentiina) on argentiinalainen entinen jalkapalloilija, pelipaikaltaan keskikenttäpelaaja.


title: Hugo Morales

text: Morales edusti pääsarjatasolla argentiinalaisia Huracánia, Lanúsia ja Independienteä, espanjalaista Tenerifeä, kolumbialaisia Atlético Nacionalia ja Millonariosia sekä chileläistä Universidad Católicaa.


title: Hugo Morales

text: Argentiinan A-maajoukkueessa Morales pelasi yhdeksän ottelua ja teki kaksi maalia vuosina 1996–1997. Hän oli myös saavuttamassa olympiahopeaa Atlantassa 1996.


title: Matkakertomus

text: Matkakertomus on kirjallinen tuotos, joka kertoo kirjailijan tekemästä matkasta ja sen aikana tehdyistä havainnoista, syntyneistä ajatuksista ja vaikutelmista. Matkakertomus sijoittuu kaunokirjallisuuden ja tietokirjallisuuden, faktan ja fiktion välimaastoon. Peter Stadius on luonnehtinut matkakertomuksia "äpärägenreksi, joka ei ole kunnolla kirjallisuutta eikä kunnolla tiedettä".


title: Matkakertomus

text: Matkakertomuksia on kirjoitettu yhtä kauan kuin kirjallisuutta ylipäätään. Ne ovat palvelleet lukevan yleisön kiinnostusta vieraisiin ja kiinnostaviin paikkoihin. Matkakertomukselle on vuosisatojen saatossa muodostunut oma tunnistettava kirjallinen tyylinsä.


title: Matkakertomus

text: Muodollisesti matkakertomus on narraatio matkasta, jonka oheen sijoitetaan tutkielmia matkan varrella tavatuista ihmisistä, nähdyistä luonnonihmeistä tai taideteoksista. Matkakertomus voi olla myös kirjeen tai päiväkirjan muotoon tehty. Suosittuja muotoja ovat myös lokikirjat, esseet ja saarnat. Myös kuvitteelliset matkakertomukset voidaan laskea matkakertomukseksi, jos ne noudattavat näitä muodollisia vaatimuksia.


title: Matkakertomus

text: Matkakuvaukset muodostavat lähes poikkeuksetta eroja kahden yhteiskunnan välille. Matkakohteesta muodostuva kuva on usein jopa suora peilikuva kirjoittajan käsityksestä omasta yhteiskunnastaan. On esitetty, että tämä peilikuvamaisuus pitää paikkansa erityisesti kuvitteellisissa matkakertomuksissa.


title: Matkakertomus

text: Länsimaisen kulttuurin kehittymisen kannalta tärkeitä matkakertomuksia ovat olleet esimerkiksi "Marco Polon matkat" ja Charles Darwinin "Beaglen matka".


title: Matkakertomus

text: Tyylilajia on hyödynnetty kirjallisuudessa paljon. Sitä on myös parodioitu. Tästä ovat esimerkkeinä Jonathan Swiftin 1700-luvulla kirjoittama "Gulliverin retket" sekä kreivi Xavier de Maistren matkakirjat "Matka huoneeni ympäri" ja "Öinen tutkimusmatka huoneessani".


title: Matkakertomus

text: Joustavuutensa ansiosta matkakirjallisuus on säilyttänyt suosionsa. Suomalaisista viime vuosien matkakertomuksista voidaan mainita esimerkkeinä Markku Henrikssonin "Kanada – Vaahteranlehden maa" (Gaudeamus 2006) ja Mikko Lahtisen "Kirjastojen maa" (Vastapaino 2010).


title: Anni Walden

text: Anni Hellin Walden (os. Konkola) (16. kesäkuuta 1885 Jämsä – 10. elokuuta 1962) oli kenraalitar ja sotakummivaliokunnan puheenjohtaja.


title: Anni Walden

text: Waldenin vanhemmat olivat ratsutilallinen, liike- ja valtiopäivämies Severus Konkola ja Hilma Olivia Hinkkala. Waldenin puoliso vuodesta 1906 oli teollisuusjohtaja, kenraali, ministeri Rudolf Walden (1878–1946). Vuorineuvos, teollisuusjohtaja Juuso Walden (1907-1972) oli heidän poikansa. Waldenit asuivat Venäjällä vuoteen 1916 asti, sisällissodan jälkeen he asettuivat Jämsään ja Valkeakoskelle. Kun Mannerheimin lastensuojeluliitto suunnitteli talvisodan jälkeen sotaorpojen huoltoa, Arvo Ylpön ja marsalkka Mannerheimin aloitteesta syntyi sotakummitoimikunta ja sen hallinnointia varten perustettiin sotakummivaliokunta. Viimeksi mainitun sotaorpokortistossa oli yli 53 000 nimeä. Walden kutsuttiin valiokunnan johtajaksi 1940. Hän työskenteli ja esiintyi sotakummiuden puolesta, saaden muun muassa Ruotsiin joulukuussa 1941 tekemällään matkalla paljon huomiota. Ruotsin lisäksi sotakummisuhteet solmittiin kuuteen muuhun maahan, kuten Yhdysvaltoihin ja Tanskaan. Ruotsissa yhteistyökumppanina toimi "Rädda Barnen" -järjestö. Sotakummivaliokunta purettiin vasta 1959. Yhteensä valiokunta avusti sotaorpoja 2,2 miljoonalla markalla, samoin annettiin vaate- ja asumistukea. Esimerkiksi Domus Academican asuntolassa Helsingissä oli sotaorvoille varattuja paikkoja vielä vuoteen 1967 saakka. Walden erosi sotakummivaliokunnan puheenjohtajan tehtävästä syksyllä 1945 miehensä terveyteen vedoten ja eli tämän kuoltua seuraavana vuonna leskenä yksityisyydessä.


title: Tovariaceae

text: Tovariaceae on pieni kasviheimo koppisiemenisten lahkossa Brassicales. Lahkon tunntetuin heimo on ristikukkaiskasvit (Brassicaceae eli Cruciferae).


title: Tovariaceae

text: Lajit ovat ruohoja tai pensaita, joiden lehdet ovat kolmilehdykkäisiä ja korvakkeellisia. Lehdyköiden laidat ovat ehyitä. Kukinnot ova terminaalisia, riippuvia ja terttumaisia. Kukat ovat 6-9-lukuisia, tavallisesti 8-lukuisia. Terälehtiä on paljon. Heteet sijaitsevat kohdakkain verholehtien kanssa. Sikiäin koostuu viidestä kahdeksaan, tavallisesti kuudesta yhteen kasvaneesta emilehdestä ja on kehänalainen. Siinä on enemmän tai vähemmän aksiletyyppiset istukat, lyhyt vartalo ja liuskaiset luotit. Siemenaiheita on runsaasti useassa rivissä. Hedelmä on marja tai luumarjamainen. Siemenessä on ohut endospermi. Kromosomiluku on n = 14, so. yksi kromosomiannos sisältää 14 kromosomia.


title: Tovariaceae

text: Heimo kasvaa trooppisessa Amerikassa.


title: Tovariaceae

text: Heimon ainoa suku on "Tovaria", ja siinä on kaksi lajia.


title: Saarijärvi (Lavia)

text: Saarijärvi on järvi Porin ja Ulvilan, aiemmin Kullaan ja Lavian rajalla Satakunnassa. Se kuuluu Kokemäenjoen vesistön Harjunpäänjoen valuma-alueen Jylhäjoen valuma-alueeseen.


title: Saarijärvi (Lavia)

text: Järven pinta-ala on 44,2 hehtaaria ja sen pituus on 1,2 kilometriä ja leveys 1,1 kilometriä. Järven luusua sijaitsee järven länsirannalla, josta saa alkuunsa 5,9 kilometriä pitkä järven laskujoki Jylhäjoki. Mäkisestä maastosta laskee järveen muutama suo-oja sekä Tielamminoja, joka toimii Tielammien ja Keksalmin laskuojana.


title: Saarijärvi (Lavia)

text: Järven rantaviiva on 5,1 kilometriä pitkä ja ranta on pääosin moreeni- ja kalliopohjaista metsämaastoa. Sen sijaan Kotolahden ja Oltavankankaan rannoilla on metsäistä suota ja avosuota. Järvessä on kaksi metsäistä saarta ja Pikkuluoto, joka on kapeakannaksinen niemi. Vastarannan Isoluoto on soistunut Kotolahdessa rantaan kiinni. Kuttuniemen salmesta aukeaa 500 metriä pitkä lahti Pitkälahti, joka muodostaa oman osansa järveä. Pitkälahden yli kulkee Ulvilan raja siten, että suurin osa järveä jää Laitilan puolelle. Lammasniemellä on runsaasti loma-asutusta, mutta maatiloja tai peltoja ei rantaan rajaudu.


title: Saarijärvi (Lavia)

text: Järveä kutsuttiin myös nimellä Iso-Saarijärvi, erotukseksi Vähä-Saarijärvestä. Vuonna 1894 talollinen Kustaa Anttila haki lupaa laskea Saarijärven vedenpintaa ja sai siihen luvan vuonna 1896. Järvenlaskun huomaa vertaamalla nykyisiä karttoja vuoden 1856 Kalmbergin kartaston karttaan. Vanhassa kartassa järvellä oli suuri Isoluodon saari silloisen Kotolahden suulla. mutta nykyään lahtea ja saarta ei enää ole. Järven pinta-ala on pienentynyt noin neljänneksen.


title: Pako (videopeli)

text: Pako – Car Chase Simulator on suomalaisen Tree Men Gamesin kehittämä autoaiheinen videopeli. Pako julkaistiin ensimmäisenä Windows Phonelle toukokuussa 2014 ja myöhemmin samana vuonna myös iOSille ja Androidille.


title: Pako (videopeli)

text: Pelin tarkoituksena on väistellä ja paeta poliiseja tietyllä suljetulla alueella mahdollisimman kauan. Mikäli pelaaja törmää johonkin esteeseen, hänen autonsa räjähtää ja pelin joutuu aloittamaan alusta. Pelissä on viisi erilaista suljettua aluetta, joille jokaiselle on oma erilainen autonsa. Pelin autoa pystyy kääntämään vasemmalle painamalla näytön vasenta reunaa ja oikealla painamalla oikeata reunaa. Peli on saatavilla Windows Phonelle, iOSille, Androidille, tvOS :lle, Amazon FireTV :lle sekä PC/MAC -versiona Steamista.


title: Tielammit (Lavia)

text: Tielammit ovat Laviassa Porissa Satakunnassa sijaitsevat kaksi lampea, joka kuuluvat Kokemäenjoen vesistön Harjunpäänjoen valuma-alueen "Jylhäjoen valuma-alueeseen".


title: Tielammit (Lavia)

text: Suuremman järven pinta-ala on 3,4 hehtaaria ja sen pituus on 300 metriä ja leveys 180 metriä. Pienemmän lammen pituus on 160 metriä ja se on kapea. Lampia yhdistää oja ja niiden korkeusero on 10 senttimetriä. Pikkulammen luusua sijaitsee järven länsirannalla, josta saa alkuunsa 3 kilometriä pitkä "Tielamminoja".


title: Tielammit (Lavia)

text: Järven rantaviiva on 0,763 kilometriä pitkä ja ranta on pääosin soista metsää, joka on ojitettu ja yhdistetty lampiin.


title: Paul Tisdale

text: Paul Robert Tisdale (s. 14. tammikuuta 1973 Valletta, Malta) on Maltalla syntynyt englantilainen jalkapallovalmentaja ja entinen jalkapalloilija. Nykyisin Tisdale toimii Kakkosliigassa pelaavan Exeter City FC:n päävalmentajana. Pelipaikaltaan oikeajalkainen Tisdale oli keskikenttäpelaaja. Hän on 175 senttimetriä pitkä.


title: Paul Tisdale

text: Tisdalen kasvattajaseura on Southampton FC, jota hän edusti vuodet 1991–1997. Hän pelasi seuran paidassa ainoat Valioliigaottelusa, joita kertyi 16 kappaletta. Hän teki myös yhden Valioliigamaalin. Käytyään lainalla Northampton Townissa ja Huddersfield Townissa Tisdale edusti kauden 1997–1998 Bristol Cityä. Hän pelasi kuitenkin suurimman osan kaudesta Exeter City FC:ssä käyden lainalla myös skotlantilaisessa Dundee Unitedissa. Vuonna 1998 Tisdale siirtyi ensimmäistä kertaa urallaan Britteinsaarten ulkopuolelle, Suomen Veikkausliigan Finnairin Palloilijoihin. Tisdale pelasi FinnPassa kauden aikana kahdeksan liigaottelua, ennen kuin siirtyi kreikkalaiseen Panionios FC:hen, jota hän edusti kauden 1998–1999, kunnes palasi takaisin Britteinsaarille ja Yeovil Towniin, jossa hän joutui lopettamaan uransa. Hän pelasi kuitenkin vielä yhden ottelun yli kymmenen vuoden pelaamattomuuden jälkeen vuonna 2011 manageroimansa Exeter City FC:n pelaajana.


title: Paul Tisdale

text: Peliuransa jälkeen eli vuonna 2001 Tisdale siirtyi Team Bathin valmentajaksi. Alasarjoissa pelanneen joukkueen valmentajana Tisdale onnistui hyvin johdattaen joukkueen neljään sarjanousuun sekä FA Cupiin mukaan. Kesäkuussa 2006 Tisdale siirtyi Englannin konferenssissä pelanneen Exeter City FC:n valmentajaksi. Kauden 2007–2008 jälkeen Exeter palasi takaisin Kakkosliigaan ja seuraavan kauden jälkeen se nousi Ykkösliigaan. Vuonna 2012 seura kuitenkin putosi takaisin Kakkosliigaan, mutta se piti Tisdalen valmentajanaan. Nykyisin Tisdale on ollut toiseksi pisimpään saman joukkueen valmentajana Englannin neljällä korkeimmalla sarjatasolla ja häntä pidetään myös yhtenä Englannin lupaavimmista valmentajista.


title: Eino Saari (oltermanni)

text: Eino Saari (15. tammikuuta 1896 Karvia – 11. helmikuuta 1983 Karvia) oli suomalainen pelimanni ja kansanperinteen kerääjä. Vuonna 1977 ilmestyi hänen kotiseutukirjansa "Entinen Karvia". Eino Saarelle myönnettiin Suomen Pelimanniyhdistyksen oltermannin arvo vuonna 1976.


title: Eino Saari (oltermanni)

text: Eino Saari oli Karvian museohankkeen puuhamies 1950-luvulla. Saari toimi pitkään Karvian kotiseutumuseon hoitajana vuodesta 1957 alkaen.


title: Akrotíri (Thíra)

text: Akrotíri (; ) on Kreikan kylä, joka sijaitsee Thíran saarella Santorínin saariryhmässä ja kuuluu Thíran kuntaan, Thíran alueyksikköön ja Etelä-Egean saarten alueeseen. Se kuului aiemmin Firán kuntaan ja vuodesta 2011 lähtien Thíran kunnan Firán kunnallisyksikköön. Kylän väkiluku on 355 (vuonna 2011).


title: Akrotíri (Thíra)

text: Akrotíri sijaitsee niemessä Thíran saaren lounaiskulmassa. Se muodostaa laajemman kyläyhdyskunnan (Τοπική Κοινότητα Ακρωτηρίου, "Topikí Koinótita Akrotiríou"), johon kuuluvat myös kylät Ágios Nikólaos ja Fáros. Koko kyläyhdyskunnan väkiluku on 489. Akrotíri tunnetaan ennen kaikkea sen lähellä sijaitsevasta, kylän mukaan nimetystä Akrotírin minolaisaikaisesta kaupungista, jota kaivetaan edelleen esiin vaiheittain. Osa löydöksistä on yleisön nähtävillä. Kaivauskohde sijaitsee noin kilometrin kylästä kaakkoon lähellä saaren etelärannikkoa.


title: Akrotíri (Thíra)

text: Akrotírin niemen kärjessä sijaitsee Akrotírin majakka.


title: Ozu Moreira

text: Osmar "Ozu" Moreira (s. 21. tammikuuta 1986 Rio de Janeiro, Brasilia) on brasilialaissyntyinen japanilainen beachfutispelaaja. Hän edustaa yhdysvaltalaista Seattle Soundersia ja Japanin beachfutismaajoukkuetta. Vuonna 2007 Japaniin muuttaneen ja vuonna 2012 maan kansalaisuuden saaneen 190 senttimetriä pitkän Moreiran pelipaikka on puolustaja.


title: Ozu Moreira

text: Moreira pelasi ensimmäistä kertaa Japanin paidassa kansainvälisissä kisoissa vuoden 2013 MM-kisoissa, joissa silloin Tokio Lequiosia edustanut Moreira pelasi neljässä ottelussa tehden neljä maalia. Hänet palkittiin kisojen jälkeen myös Silver Ballilla eli turnauksen toiseksi parhaan pelaajan palkinnolla. Turnauksen jälkeen Moreira siirtyi Espanjan suurseuraan FC Barcelonaan, josta hän siirtyi vuonna 2014 Seattle Soundersiin.


title: Emporeío

text:
Emporeío (; ; myös "Emporío", "Emboreío", "Emborío"; tai Νημποριός, "Nimporiós") on Kreikan kylä, joka sijaitsee Thíran saarella Santorínin saariryhmässä ja kuuluu Thíran kuntaan, Thíran alueyksikköön ja Etelä-Egean saarten alueeseen. Se kuului aiemmin Firán kuntaan ja vuodesta 2011 lähtien Thíran kunnan Firán kunnallisyksikköön. Kylän väkiluku on 1 938 (vuonna 2011).
Emporeío, jonka nimi viittaa kaupankäyntiin, on Santorínin suurin asutus. Se sijaitsee Thíran saaren eteläisissä sisäosissa Profítis Ilías -vuoren juurella. Emporeío muodostaa laajemman kyläyhdyskunnan (Δημοτική Κοινότητα Εμπορείου, "Dimotikí Koinótita Emporeíou"), johon kuuluvat varsinaisen Emporeíon kylän lisäksi Ágios Geórgios, Exomýtis ja Períssa. Koko yhdyskunnan väkiluku on 3 085.


title: Imerovígli

text: Imerovígli (; ) on Kreikan kylä, joka sijaitsee Thíran saarella Santorínin saariryhmässä ja kuuluu Thíran kuntaan, Thíran alueyksikköön ja Etelä-Egean saarten alueeseen. Se kuului aiemmin Firán kuntaan ja vuodesta 2011 lähtien Thíran kunnan Firán kunnallisyksikköön. Kylän väkiluku on 431 (vuonna 2011).


title: Imerovígli

text: Imerovígli sijaitsee ylhäällä Santorínin kalderan jyrkällä reunalla noin kaksi kilometriä saaren pääkaupungista Firásta pohjoiseen. Imerovígli muodostaa laajemman kyläyhdyskunnan (Τοπική Κοινότητα Ημεροβιγλίου, "Topikí Koinótita Imeroviglíou"), johon kuuluu myös Panagía Kaloún kylä. Koko kyläyhdyskunnan väkiluku on 535.


title: Keksalmi

text: Keksalmi , joka kirjoitetaan myös Kekssalmi , on järvi Laviassa Porissa Satakunnassa. Se kuuluu Kokemäenjoen vesistön Harjunpäänjoen valuma-alueen "Jylhäjoen valuma-alueeseen".


title: Keksalmi

text: Järven pinta-ala on 12,5 hehtaaria ja sen pituus on 850 metriä ja leveys 350 metriä. Sen muoto on pitkä ja keskeltä kapea. Järven luusua sijaitsee järven pohjoisrannalla, josta saa alkuunsa 2,5 kilometriä pitkä laskuoja "Keksalminoja". Järveen laskee kolme muuta ojaa ympäröiviltä soilta.


title: Keksalmi

text: Järven rantaviiva on 2,2 kilometriä pitkä ja ranta on pääosin moreeni- ja kalliopohjaista metsämaastoa. Pitkän eteläkärjen ranta on suota. Rannassa on vanha tila ja muutama loma-asunto. Järvelle pääsee Kullaan ja Lavian yhdystieltä.


title: Karterádos

text: Karterádos () on Kreikan kylä, joka sijaitsee Thíran saarella Santorínin saariryhmässä ja kuuluu Thíran kuntaan, Thíran alueyksikköön ja Etelä-Egean saarten alueeseen. Se kuului aiemmin Firán kuntaan ja vuodesta 2011 lähtien Thíran kunnan Firá kunnallisyksikköön. Kylän väkiluku on 1 238 (vuonna 2011).


title: Karterádos

text: Karterádos sijaitsee Thíran saaren keskiosissa pari kilometriä Firán kaupungista kaakkoon. Se muodostaa laajemman kyläyhdyskunnan (Δημοτική Κοινότητα Καρτεράδου, "Dimotikí Koinótita Karterádou"), johon kuuluu varsinaisen Karterádoksen kylän lisäksi Éxo Gialós. Koko yhdyskunnan väkiluku on 1 293.


title: Karterádos

text: Kylä on perustettu viimeistään 1600-luvulla. Sen alkuperäinen asutus on luola-asutuksia. Kylän nimi on peräisin kreikan sanasta "karterí", joka viittaa odotus- tai väijytyspaikkaan; alueella on mahdollisesti järjestetty väijytyksiä merirosvoja torjuttaessa. 1800-luvulla kylään rakennettiin useita laivanvarustajien kartanoita.


title: Manolás

text: Manolás () eli Thirasía (Θηρασία) on Kreikan kylä, joka sijaitsee Thirasían saarella Santorínin saariryhmässä ja kuuluu Thíran kuntaan, Thíran alueyksikköön ja Etelä-Egean saarten alueeseen. Se kuului aiemmin Oían kuntaan ja vuodesta 2011 lähtien Thíran kunnan Oían kunnallisyksikköön. Kylä on Thirasían saaren pääkylä ja suurin asutus. Sen väkiluku on 160 (vuonna 2011).


title: Manolás

text: Manolás sijaitsee Thirasían saaren itälaidalla ylhäällä Santorínin kalderan reunalla.


title: Megalochóri (Thíra)

text:
Megalochóri (; ) on Kreikan kylä, joka sijaitsee Thíran saarella Santorínin saariryhmässä ja kuuluu Thíran kuntaan, Thíran alueyksikköön ja Etelä-Egean saarten alueeseen. Se kuului aiemmin Firán kuntaan ja vuodesta 2011 lähtien Thíran kunnan Firán kunnallisyksikköön. Kylä muodostaa oman kyläyhdyskuntansa (Τοπική Κοινότητα Μεγαλοχωρίου, "Topikí Koinótita Megalochoríou"). Kylän väkiluku on 594 (vuonna 2011).
Megalochóri, suomeksi ”Suuri kylä”, sijaitsee Thíran eteläosissa saaren länsilaidalla lähellä kalderaa, noin viisi kilometriä saaren pääkaupungista Firásta etelään.


title: Mesariá

text: Mesariá () on Kreikan kylä, joka sijaitsee Thíran saarella Santorínin saariryhmässä ja kuuluu Thíran kuntaan, Thíran alueyksikköön ja Etelä-Egean saarten alueeseen. Se kuului aiemmin Firán kuntaan ja vuodesta 2011 lähtien Thíran kunnan Firá kunnallisyksikköön. Kylän väkiluku on 1 593 (vuonna 2011).


title: Mesariá

text: Mesariá sijaitsee Thíran saaren keskiosissa noin neljä kilometriä Firásta kaakkoon ja Santorínin lentoaseman länsipuolella. Se muodostaa laajemman kyläyhdyskunnan (Δημοτική Κοινότητα Μεσαριάς, "Dimotikí Koinótita Mesariás"), johon kuuluu varsinaisen Mesarián kylän lisäksi Monólithos. Koko yhdyskunnan väkiluku on 2 092. Aivan kylän vieressä on Vóthonaksen kylä.


title: Períssa

text: Períssa (; myös Πέρισσα, "Périssa") on Kreikan kylä, joka sijaitsee Thíran saarella Santorínin saariryhmässä ja kuuluu Thíran kuntaan, Thíran alueyksikköön ja Etelä-Egean saarten alueeseen. Se kuului aiemmin Firán kuntaan ja vuodesta 2011 lähtien Thíran kunnan Firán kunnallisyksikköön. Kylä on osa Emporeíon kyläyhdyskuntaa. Kylän väkiluku on 678 (vuonna 2011).


title: Períssa

text: Períssa sijaitsee Thíran saaren kaakkoisrannikolla antiikin Theran käsittävän Mésa Vounó -vuoren eteläpuolella. Vuoren toisella puolella sijaitsee Kamárin kylä. Kumpikin kylä tunnetaan ennen kaikkea niiden laavakivisistä uimarannoista.


title: Odell Beckham

text: Odell Beckham Jr. (s. 5. marraskuuta 1992 New Orleans, Louisiana) on yhdysvaltalainen amerikkalaisen jalkapallon pelaaja, joka edustaa NFL-seura New York Giantsia. Beckham on pelipaikaltaan laitahyökkääjä.


title: Odell Beckham

text: Yliopistotasolla Beckham pelasi Louisianan osavaltionyliopiston joukkueessa.


title: Odell Beckham

text: Hänet varattiin NFL:ään vuoden 2014 varaustilaisuudessa ensimmäisellä kierroksella numerolla 12. Hän debytoi NFL:ssä lokakuussa 2014 tehden ensimmäisessä pelissä yhden touchdownin. Ensimmäisellä kaudellaan NFL:ssä Beckham valittiin liigan tähdistöotteluun Pro Bowliin. Marraskuussa 2014 Beckham sai suurta julkisuutta otettuaan Eli Manningin 43-metrisen heiton yhdellä kädellä kiinni touchdownin arvoisesti Dallas Cowboysia vastaan. Tuota kiinniottoa kutsuttiin jopa "kaikkien aikojen kopiksi". Beckham saavutti marraskuussa 38 syötön vastaanottoa ja 2 touchdownia. Lisäksi hän oli saanut kiinni syöttöjä vähintään 90 jaardin verran kaikissa viidessä ottelussa, jonka myötä Beckham teki NFL:n kuukauden tulokasennätyksen. Beckham rikkoi myös Bill Gromanin ja Randy Mossin tulokasennätyksen saamalla 90 jaardia tai enemmän syöttöjä kiinni peräkkäisissä otteluissa yhden kauden aikana.


title: Odell Beckham

text: Beckham pelasi kauden aikana 12 ottelua, joistan hän oli yksitoistakertaa avauksessa. Hän onnistui saamaan kauden aikana yhteensä 91 syötön vastaanottoa, joista hänelle kertyi 1 305 jaardia ja 12 touchdownia. Runkosarjan jälkeen 31. tammikuuta 2015 Associated Press nimesi hänet NFL:n kauden hyökkäyspään tulokkaaksi. Lisäksi Beckham äänestettiin Madden NFL 16 videopelin kansikuvaan, voittaen äänestyksessä Rob Gronkowskin. Hänestä tuli samalla nuorin pelaaja, joka on valittu Madden pelin kanteen.


title: Odell Beckham

text: Kaudella 2015 Beckham aiheutti ongelmia toimiessaan sääntöjen vastaisesti Josh Normania kohtaan, ottelussa Carolina Panthersia vastaan. Ottelun aikana Beckhamille liputettiin neljä rikettä, joista kolme oli henkilökohtaisia rangaistuksia. Myöhemmin 21. joulukuuta 2015 NFL:n kurinpitolautakunta antoi Beckhamille yhden ottelun pelikiellon. Beckham pelasi lopulta kauden aikana viisitoista ottelua ja oli kaikissa otteluissa avauskokoonpanossa. Hän saavutti 96 syötön vastaanottoa, joista kertyi 1 450 jaardia. Hän teki myös 13 touchdownia.


title: Pýrgos (Thíra)

text: Pýrgos () eli Pýrgos Kallístis (Πύργος Καλλίστης, "Pýrgos Kallístis") on Kreikan kylä, joka sijaitsee Thíran saarella Santorínin saariryhmässä ja kuuluu Thíran kuntaan, Thíran alueyksikköön ja Etelä-Egean saarten alueeseen. Se kuului aiemmin Firán kuntaan ja vuodesta 2011 lähtien Thíran kunnan Firán kunnallisyksikköön. Kylän väkiluku on 884 (vuonna 2011).


title: Pýrgos (Thíra)

text: Pýrgos sijaitsee Thíran saaren keskiosissa noin neljä kilometriä saaren pääkaupungista Firásta etelään. Kylän kaakkoispuolella on Profítis Ilías -vuori, jonka huipulla sijaitsee Profeetta Elian luostari.


title: Pýrgos (Thíra)

text: Pýrgos Kallístis muodostaa myös laajemman kyläyhdyskunnan (Τοπική Κοινότητα Πύργου Καλλίστης, "Topikí Koinótita Pýrgou Kallístis"), johon kuuluu varsinaisen Pýrgoksen kylän sekä Profeetta Elian luostarin lisäksi myös saaren satama Órmos Athiniós. Koko kyläyhdyskunnan väkiluku on 912.


title: Joseph Fauria

text: Joseph Jules Fauria (s. 16. tammikuuta 1990 Northridge, Kalifornia) on yhdysvaltalainen amerikkalaisen jalkapallon pelaaja, joka edustaa NFL-seura Detroit Lionsia. 203 senttimetriä pitkän ja 116 kiloa painavan Faurian pelipaikka on sisempi laitahyökkääjä. Faurian eno Christian Fauria on myös entinen NFL-tason sisempi laitahyökkääjä. Fauria pelasi yliopistotasolla Crespi Carmelite High Schoolin UCLA-joukkueessa. Häntä ei ole varattu NFL:ään. Fauria debytoi NFL:ssä kauden 2013 avauspelissä. Hän teki kauden aikana vain 18 vastaanottoa, mutta niistä seitsemän johti touchdowniin. Lokakuussa 2014 Fauria loukkaantui kompastuttuaan kotonaan koiranpentuunsa. Hän oli sivussa muutamasta ottelusta.


title: Vähä Saarijärvi (Lavia)

text: Vähä Saarijärvi on Laviassa Porissa Satakunnassa sijaitseva järvi, joka kuuluu Kokemäenjoen vesistön Harjunpäänjoen valuma-alueen Jylhäjoen valuma-alueeseen.


title: Vähä Saarijärvi (Lavia)

text: Pyöreähkön järven pinta-ala on 8,3 hehtaaria ja sen halkaisija on 350 metriä. Järven luusua sijaitsee järven etelärannalla, josta saa alkuunsa noin 8 kilometriä pitkä "Liesoja", joka yhtyy Jylhäjokeen.


title: Vähä Saarijärvi (Lavia)

text: Järven rantaviiva on 1,2 kilometriä pitkä ja ranta on pääosin moreeni- ja kalliopohjaista metsämaastoa, joka on soistunutta. Järvellä ei ole saaria eikä sen rannoilla asutusta. Ulvilan raja kulkee vain 100 metrin päästä järven lounaisrannasta.


title: Kauppakeskus Liila

text: Kauppakeskus Liila on Espoon Kaitaan Suomenojalle vuonna 2013 perustettu kauppakeskus. Liila on kodin sisustamiseen ja muihin kodin hankintoihin keskittyvä kompleksi. Liilasta löytyy myös päivittäistavarakauppa Lidl. Ennen vuotta 2013 Liilan tilalla oli kauppakeskus Martinsilta, mutta uudistuksen myötä vanha kauppakeskus muuttui palveluita sekä nimeä myöten.


title: Kankilammi (Ulvila)

text: Kankilammi on Kullaalla Ulvilassa Satakunnassa sijaitseva järvi, joka kuuluu Kokemäenjoen vesistön Harjunpäänjoen valuma-alueen "Jylhäjoen valuma-alueeseen".


title: Kankilammi (Ulvila)

text: Järven pinta-ala on 2,2 hehtaaria ja sen pituus on 400 metriä ja leveys 250 metriä. Järven luusua sijaitsee järven pohjoisrannalla soisella lahdessa, josta saa alkuunsa 4,5 kilometriä pitkä "Kankilamminoja", joka yhtyy Vähä Saarijärveltä laskevaan "Liesojaan" joka laskee "Jylhäjokeen".


title: Kankilammi (Ulvila)

text: Järven rantaviiva on 0,69 kilometriä pitkä ja ranta on pääosin moreeni- ja kalliopohjaista metsämaastoa. Järvi on melkein kasvanut umpeen. Sillä ei ole asutusta ja sinne pääseen metsäteitä pitkin joko Kullaan ja Lavian yhdystieltä tai valtatieltä 11.


title: Aspronísi

text: Aspronísi () on Kreikan saari, joka kuuluu Kykladeihin ja tarkemmin Santorínin saariryhmään. Saaren pinta-ala on 0,142 neliökilometriä ja se on asumaton (vuonna 2011). Hallinnollisesti Aspronísi kuuluu Thíran kuntaan, Thíran alueyksikköön ja Etelä-Egean saarten alueeseen.


title: Aspronísi

text: Aspronísi sijaitsee Santorínin kalderan lounaisreunalla Thíran saaren Akrotírin niemen sekä Thirasían saaren välissä. Saari on alun perin ollut osa yhtenäistä Thíran saarta, mutta jäänyt erilleen tulivuorenpurkauksen synnytettyä Santorínin kalderan.


title: Néa Kaméni

text: Néa Kaméni () on Kreikan saari, joka kuuluu Kykladeihin ja tarkemmin Santorínin saariryhmään. Saaren pinta-ala on 3,338 km² ja se on asumaton (vuonna 2011). Hallinnollisesti Néa Kaméni kuuluu Thíran kuntaan, Thíran alueyksikköön ja Etelä-Egean saarten alueeseen.


title: Néa Kaméni

text: Néa Kaméni, suomeksi ”Uusi palanut”, sijaitsee Santorínin kalderan keskellä. Saari on muodoltaan suhteellisen pyöreä, ja sen halkaisija on noin 2 kilometriä. Sen lounaispuolella sijaitsee Palaiá Kaménin (”Vanha palanut”) saari. Kummatkin saaret ovat syntyneet viimeisen vuoden aikana jatkuvien tulivuorenpurkausten seurauksena pinnalle purkautuneesta laavasta. Néa Kaméni nousi esille ensimmäisen kerran purkauksessa vuonna 1711 ja laajeni huomattavasti purkauksissa vuosina 1866–1868 ja 1925–1928. Santorínin nykyisin aktiiviset kraatterit sijaitsevat edelleen Néa Kaménin saarella. Viimeisimmät purkaukset saarella ovat olleet vuosina 1939–1941 ja 1950.


title: Néa Kaméni

text: Saarelle tehdään turistiretkiä Firásta ja Oíasta.


title: Vähä Lutajärvi (Lavia)

text: Vähä Lutajärvi on Satakunnassa Porissa ja entisessä Laviassa sijaitseva järvi, joka kuuluu Kokemäenjoen vesistön Harjunpäänjoen valuma-alueen "Jylhäjoen valuma-alueeseen".


title: Vähä Lutajärvi (Lavia)

text: Järven pinta-ala on 3,8 hehtaaria ja sen pituus on 300 metriä ja leveys 150 metriä. Järvellä ei ole varsinaista laskuojaa, mutta lyhyt oja ulottuu mäen satulapisteen yli ja loppuu siihen. Järven rantaviiva on 0,77 kilometriä pitkä ja ranta on pääosin suota. Se sijaitsee Keksalmin ja Lutajärven välissä.


title: Palaiá Kaméni

text: Palaiá Kaméni (, myös "Paliá Kaméni", Παλιά Καμένη) on Kreikan saari, joka kuuluu Kykladeihin ja tarkemmin Santorínin saariryhmään. Saaren pinta-ala on 0,525 km² ja asukasluku 1 (vuonna 2011). Hallinnollisesti Palaiá Kaméni kuuluu Thíran kuntaan, Thíran alueyksikköön ja Etelä-Egean saarten alueeseen.


title: Palaiá Kaméni

text: Palaiá Kaméni, suomeksi ”Vanha palanut”, sijaitsee Santorínin kalderan keskellä. Sen koillispuolella on Néa Kaménin (”Uusi palanut”) saari. Kummatkin saaret ovat syntyneet viimeisen 2 000 vuoden aikana jatkuvien tulivuorenpurkausten seurauksena pinnalle purkautuneesta laavasta. Palaiá Kaméni nousi esille purkauksessa noin vuonna 196 eaa.


title: Palaiá Kaméni

text: Saaren rantavedessä on rikkipitoisia kuumia lähteitä. Niille tehdään turistiretkiä Firásta ja Oíasta.


title: Tunisian asevoimat

text: Tunisian asevoimat () muodostuu kolmesta puolustushaarasta maavoimista, merivoimista ja ilmavoimista. Vuonna 2005 miehistöksi laskettiin noin 27 000. Perustamisen jälkeen Tunisian joukkoja on käytetty lähinnä lisäjoukkoina isommissa tehtävissä. 1960-luvulla tunisialaisia sotilaita oli mukana YK:n rauhanturvajoukoissa Kongossa ja 1970-luvulla Jom kippur -sodassa heitä oli noin 900 miehistöinen joukko.


title: Arsis

text: Arsis on yhdysvaltalainen teknisen death metalin yhtye. Sen perustivat Berklee College of Music -musiikkiopiston opiskelijat James Malone ja Mike van Dyne Virginia Beachissa vuonna 2000.


title: Arsis

text: Yhtyeen viimeisin studioalbumi "Unwelcome" julkaistiin huhtikuussa 2013.


title: Gumare

text: Gumare on kylä Botswanassa. Siellä oli vuoden 2011 väestönlaskennan mukaan 8 532 asukasta. Se on myös sitä ympäröivien kylien alueellinen keskus, ja Gumaren ja sen lähiympäristön asukasluku on kokonaisuudessaan 8 970. Gumare on Okavangon suistoalueen suurimpia asutuskeskuksia. Kylään johtavat tiet ovat päällystetty öljysoralla, ja itse kylässä on pieni pankkikonttori, linja-autoasema, Shellin bensa-asema ja vuonna 2013 avattu postitoimisto.


title: Kaikki ranteet auki

text: Kaikki ranteet auki on Helsingin Sanomien toimittajan Miska Rantasen toimittama kirja vuodelta 2014. Kirjaan on kerätty kirjallisen viestinnän mokia, esimerkiksi huvittavia kirjoitusvirheitä tai muuten erikoisia juttuja. Kirja on jatko-osa Rantasen vuonna 2013 toimittamalle Kukkiva syyspervo ruukussa -kirjalle.


title: Heikki Lankinen

text: Heikki Lankinen (3. maaliskuuta 1898 Käkisalmi – 23. huhtikuuta 1948 Jyväskylä) oli suomalainen arkkitehti.


title: Heikki Lankinen

text: Lankisen vanhemmat olivat ajuri Matti Lankinen ja Maria Immonen ja puoliso vuodesta 1930 Ilta Maria Öberg. Lankinen kirjoitti ylioppilaaksi Käkisalmen yhteiskoulusta 1918 ja opiskeli sen jälkeen Helsingissä Teknillisessä korkeakoulussa. Arkkitehdiksi hän valmistui 1924. Lankinen toimi Oulun läänin apulaisarkkitehtina vuosina 1924–1927 ja edelleen vuoteen 1932 saakka virkaatekevänä lääninarkkitehtina. Huhtikuussa 1932 Lankinen siirtyi Viipurin läänin rakennuskonttorin palvelukseen työskennellen Viipurissa talvisodan loppuvaiheeseen maaliskuuhun 1940 saakka. Hän toimi muun muassa virkaatekevänä piiriarkkitehtina, joka oli entinen lääninarkkitehdin virka. Hän vastasi myös muun muassa ilman urakoitsijaa rakennetun Viipurin maakunta-arkiston työmaan johtamisesta.


title: Heikki Lankinen

text: Lankinen piti myös omaa toimistoa, jossa hän toteutti suunnittelu- ja rakennuttamistöitä, teki asemakaavoituksia ja muun muassa osallistui Kemin kaupungin rakennusjärjestyksen laadintaan. Talvisodan jälkeen Lankinen työskenteli Turussa ja palasi jatkosodan myötä jälleen perheineen Viipuriin. Sodan jälkeen hän toimi vuosina 1944–1945 vastaperustetun Lahden teollisuuskoulun ensimmäisenä rehtorina ja vuonna 1946 kolmen kuukauden ajan Turun rakennustarkastajana, kunnes hänen oli pakko siirtyä eläkkeelle vakavien sydänvaivojen vuoksi. Lankinen vietti viimeiset vuotensa maaseudulla Jyväskylän maalaiskunnassa ja kuoli Jyväskylässä 50-vuotiaana huhtikuussa 1948.


title: Kaarlo Lähteenmaa

text: Kaarlo (Kalle) Eero Lähteenmaa (s. 27. syyskuuta 1936 Alavus) on suomalainen toimittaja ja kirjailija.


title: Kaarlo Lähteenmaa

text: Lähteenmaan vanhemmat olivat maanviljelijä Juho Edvard Lähteenmaa (1903–1973) ja Saima Hilja Ikkala (1907–1996). Hän oli naimisissa vuodesta 1955 kustannustoimittaja Anneli Kaarina Ollikaisen (1937–2011) kanssa.


title: Kaarlo Lähteenmaa

text: Lähteenmaa on työskennellyt toimittajana, toimitussihteerinä sekä järjestösihteerinä.


title: Ville Vainikainen

text: Ville Vainikainen (s. 26. tammikuuta 1994 Kuopio) on suomalainen jääkiekkoilija, joka pelaa Mestis-joukkue Imatran Ketterässä. Hän on pelipaikaltaan vasen laitahyökkääjä. KooKoon urheilutoimenjohtaja Jarno Kultanen on kuvaillut Vainikaista suoraviivaiseksi "vauhtikoneeksi".


title: Ville Vainikainen

text: Vainikainen on Kalevan Pallon kasvatti. Kaudella 2009–2010 hän toimi seuran C-nuorten varakapteenina ja Vainikainen oli runkosarjassa KalPan paras maalintekijä 25 osumallaan, joilla hän sijoittui koko C-nuorten SM-sarjan maalipörssissä toiseksi edellään vain HIFK:n Ville Koskela. Kaudella 2011–2012 Vainikainen toimi KalPan B-nuorten kapteenina. Hän voitti runkosarjassa joukkueen sisäisen piste-, maali- ja syöttöpörssin tehoilla 14+18=32.


title: Ville Vainikainen

text: Kaudeksi 2013–2014 Vainikainen siirtyi Saimaan Pallon A-nuoriin, joiden paras pistemies hän oli tehoilla 13+18=31. Kaudella 2014–2015 Vainikainen nousi SaiPan varakapteeniksi ja hänet nostettiin myös seuran SM-liigarinkiin. Vainikainen oli SaiPan A-nuorten paras maalintekijä ja toiseksi paras pistemies Adam Zbořilin jälkeen tehoilla 25+25=50. Hän sijoittui A-nuorten SM-liigan maalipörssissä yhdeksänneksi. Vainikainen teki liigadebyyttinsä 25. marraskuuta 2014 vieraissa Turun Palloseuraa vastaan. Hän sai ottelussa jääaikaa 8.20 minuuttia. Kaikkiaan Vainikainen pelasi kauden aikana kuusi SM-liiga- ja yhden CHL-ottelun ilman tehopisteitä. Helmikuussa 2015 hän pelasi myös yhden ottelun lainalla Mestis-joukkue Heinolan Peliitoissa. Huhtikuussa 2015 SaiPa teki 1+1-vuotisen jatkosopimuksen Vainikaisen kanssa.


title: Ville Vainikainen

text: Kaudella 2015–2016 Vainikainen murtautui SaiPan SM-liigakokoonpanoon, jossa hänen tulokaskautensa toi 39 runkosarjaottelussa tehot 1+5=6 ja kolmessa playoff-ottelussa yhden maalin. Vainikainen teki liigauransa avausmaalin 22. marraskuuta 2015 Pelicansia vastaan. Tammikuussa 2016 SaiPa käytti hänen sopimuksessaan olleen option ja teki vuoden mittaisen jatkosopimuksen Vainikaisen kanssa. Kaudella 2016–2017 hän teki 51 runkosarjaottelussa tehot 4+3=7 ja seitsemässä CHL-ottelussa yhden syöttöpisteen, kunnes Vainikaisen kausi päättyi loukkaantumiseen runkosarjan lopulla helmikuussa 2017.


title: Ville Vainikainen

text: Vainikainen siirtyi kaudeksi 2017–2018 1+1-vuotisella sopimuksella KooKoohon. Seura ei käyttänyt kauden jälkeen hänen sopimuksessaan optiota ja Vainikainen siirtyi kaudeksi 2018–2019 vuoden mittaisella sopimuksella Mestis-joukkue Imatran Ketterään.


title: Ville Vainikainen

text: Vainikainen on pelannut kaksi poikien maaottelua.


title: Juhani Merilahti

text: Pertti Juhani Merilahti (s. 25. marraskuuta 1936 Turku) on suomalainen opettaja ja kirjailija.


title: Juhani Merilahti

text: Merilahti valmistui filosofian maisteriksi Turun yliopistosta. Hän toimi lukion äidinkielen lehtorina ja oli myös Luotsi ja Majakka-lehden päätoimittajana vuodesta 1971 alkaen.